یەكێتی رەتیدەكاتەوە لە كەركوك هیچ رێككەوتنێكی كردبێت\nهەواڵ / کوردستان :: 14/05/2018 :: 382 جار بینراوە\nتاگ :: دۆخی کەرکوک هه‌ڵبژاردن\nیەكێتی رەتیدەكاتەوە لەگەڵ هیچ لایەنێكی سیاسی رێككەوتبێت لەسەر دوبارە هەژماركردنەوەی دەنگەكانی کەرکوک و دەڵێت "تەنیا پابەندین بەبڕیارەكانی كۆمسیۆنەوە و هەموو جۆرە رێككەوتنێك رەتدەكەینەوە".\nمحەمەد عوسمان, پەرلەمانتاری یەكێتی لەبەغدا بەدواڕۆژی وت "وەكو یەكێتی لە كەركوك لەگەڵ نوێنەری هیچ پێكهاتە و لایەنێكی حزبی كۆنەبوینەتەوە و هەموو ئەو هەواڵ و زانیاریانەی باس لەرێككەوتن دەكەن بۆ دابەشكردنی كورسییەكانی پارێزگاكە دورن لەراستییەوە و چەواشەكردنی خەڵكە".\nوتیشی "پرۆسەی هەژماركردنەوەی دەنگەكان بەشێوەی دەستی رەتدەكەینەوە، چونكە پڕۆسەكە یان دەبێت لەتەواوی عێراق ئەنجامبدرێت یاخود رێگە نادەین تەنیا لە ناوچە و شارێك بكرێت".\nئاماژەی بەوەشدا، یەكێتی لەسەر ئاستی پارێزگای کەرکوک زۆرترین دەنگی بەدەستهێناوە و عەرەب و توركمانیش متمانەیان پێبەخشیوە چونكە ئەو حزبە نەیویستووە خوێن بڕێژرێت و شارەكە خاپوربێت و شەڕی براكوژی رووبدات، چوار ساڵیش دژی داعش پێكهاتەكانی پاراستووە.\nئەمەش لەكاتێكدایە كە بەپێی زانیارییەكانی دواڕۆژ، نوێنەرانی عەرەب و توركمان لەفەرماندەیی دژەتیرۆر لەگەڵ بەرپرسانی كۆمسیۆن كۆبونەتەوە و رێككەوتوون لەسەر دوبارە هەژماركردنەوەی 70 بنكەی دەنگدان بەشێوەی دەستی، ئەگەر ئەنجامەكان راست دەرنەچوون ئەوا چاو بەتەواوی بنكەكانی پارێزگاكەدا دەخشێننەوە.


شيه‌وكردنيگ.. كى شوون"حزبوڵلا"ئه‌گرێد دژ وه دوشمنه‌يل ئيران له عراق؟ - شـه‌فـه‌ق نيـوز\nشه‌فه‌ق نيوز/ گرووپه‌يل سه‌ر وه‌ئيران له عراق، له ماوه‌ى ئاينده رۆڵ تازه‌يگ دوينن دوياى شكه‌ست و فشاره‌يل ك هاته تويش فه‌سيل"كه‌تيبه‌يل حزبوڵڵا"له‌ى ماوه‌ى دوياخره، جوور ئه‌وه‌گ ماڵپه‌ڕ"جاست سيكورتى"ئاماژه وه‌پيكرد ك تايبه‌ت وه مه‌سه‌له‌ى ئاسايش نه‌ته‌وه‌يى.\nنويسه‌ره‌گه يه‌يش ده‌رخست ك "بزووتنه‌وه‌ى نوجه‌با" كانديده ئه‌را وه‌رگرتن ئه‌و رۆڵه ك لێدوانه‌يليگ دژ وڵاته‌يل يه‌كگرتگ ده‌ركرد له ماوه‌ى مانگ گزه‌يشت و باس له‌وه‌يش كرد فه‌سيله‌يل تر هاوشيوه له په‌رله‌مان عراقى جوور "عه‌سايب ئه‌هل هه‌ق" و "كه‌تيبه‌يل ئيمام عه‌لى" به‌رژوه‌نديه‌يل سياسى و ئابوورى ديرن ك ناخوازێد له‌ده‌سيان بيه‌ێد ئه‌گه‌ر ئى رۆڵه وه‌رگرتن.\nووردەکاری ٤٨ ساعەتەگەی نێچیرڤان بارزانی لە بەغداد\nدەسڵات ئاڵای چەرمگ هەڵگرد... هەرکەراخوەیه و مقەیەتی کۆڕۆنا نین لە شار سەدر\nوینە..خاسەوبیەیل لە پەتاگە: کوە رەوشت عراقیەگان؟


زەرەرمەندی یەکەم لە جەنگدا کێیه؟\nدوایین نوێكردنه‌وه تشرینی دووهەم 1, 2017\nئه‌زموونه‌کانی ووڵاتانی دونیا به‌گشتی ئه‌وه‌یان سه‌لماندووه که بوونی جه‌نگ له هه‌ر ووڵاتێکدا هێنده‌ی ماڵوێرانی و داڕوخان و پاشه‌کشه‌کردن به هه‌موو ده‌ستکه‌وته‌کان دێنێته ئاراوه له کۆمه‌ڵدا، ئه‌وه‌نده‌ی دیکه ده‌بێته مایه‌ی هێنانه‌کایه‌ی جۆره‌کانی توندوتیژی و ئازاردانی مرۆڤه‌کان و چاندنی تۆوی تۆڵه و ڕق و ئازاری مرۆڤه‌کان.\nله‌پاڵ هه‌موو ئه‌وانه‌شدا ژنان و گه‌نجان به پله‌ی یه‌که‌م باج و زه‌ره‌مه‌ندی یه‌که‌م ده‌بن له پرۆسه‌که‌دا، چونکه له لایه‌ک ئه‌گه‌رچی بۆ ژنان ئازاردانی له ده‌ستدانی که‌سانی نزیکی وه‌ک هاوسه‌رو باوک و برا و هتد لێەكەوێتەوە ،لەهەمان كاتتدا ده‌بێته خه‌مێکی گه‌وره‌ی هه‌تاهه‌تایی ژیانیان.\nیه‌کێکی تر له ئا‌کامه‌کانی جه‌نگ ده‌ستدرێژیکردنه سه‌ر ژنانه به شێوه‌ی جیاجیا و خوڵقاندنی ئازارێکی جه‌سته‌یی و ده‌روونی هه‌تاهه‌تاییه که به هه‌موو شێوه‌یه‌ک له‌بیرکردنی مه‌حاڵه، ئه‌مه وێڕای ئه‌وه‌ی به‌دیوێکی دیکه‌دا به‌هۆی به‌شداریکردنی ژنان له رووی سه‌ربازییه‌وه له جه‌نگدا جارێکی تربه‌شدارن له خه‌بات و قوربانی ده‌ده‌ن له پێناو رزگاری ووڵاتیاندا.\nله لایه‌کی دیکه‌وه بوونی جه‌نگ به هه‌ر هۆکارێک بێت زیانی گه‌وره و به‌رجه‌سته‌کراوی ده‌بێت بۆ گه‌نجان که چ له‌لایه‌ک ده‌بێته تێکشکانی ئومێد و خه‌ون و هیواکانیان، له لایه‌کی دیکه ده‌بێته پاشه‌کشه‌کردنی پێیان به داهێنان و باشتربوونی دۆزیان له‌رووی گوزه‌رانی ژیانیانه‌وه، بێگومان هه‌موو ئه‌وانه‌ش به‌هۆی پێواری یاساوه روو ده‌دات؛ بۆیه ئه‌رکی هه‌مووانه به‌تایبه‌ت ده‌سه‌ڵاتداران و سیاسه‌تمه‌داران و حوکمڕانانی ووڵات رۆڵیان هه‌بێت له به‌رگرتن له جه‌نگ و هه‌روه‌ها رۆڵی راگه‌یاندنه‌کانیشه که له‌و کاتانه‌دا رۆڵی هێورکردنه‌وه‌ی دۆخه‌که بده‌ن و هه‌نگاوی لایه‌نگیری و بازاڕگه‌رمکردنی واقعه‌که نه‌که‌ن و هانی لایه‌ک نه‌ده‌ن؛ له‌پێناو گه‌یشتن به ئامانجێکی دیاریکراوی خۆیان. ئه‌مه وێڕای ئه‌وه‌ی رۆڵبینینی یاسا له کۆمه‌ڵدا رۆڵێکی سه‌ره‌کی ده‌گێڕێت له سزادانی ئه‌نجامده‌رانی هه‌ر جۆره توندوتیژییه‌ک له به‌رامبه‌ر هه‌ر مرۆڤێکداو جگه له گرنگی دامه‌زراوه‌کانی حکومه‌ت له کارکردن بۆ بونیادنانه‌وه‌ی که‌سایه‌تی قوربانیانی جه‌نگ له ڕێی به‌رنامه‌و که‌سانی پرۆفشناڵه‌وه، واته ئه‌رکی هه‌مه‌لایه‌نه‌یه که هه‌وڵ بده‌ن رۆڵیان هه‌بێت له‌وه‌ی که‌مترین قوربانی و زه‌ره‌ری لێ بکه‌وێته‌وه.\nshort URL: https://yallairaq.com/ku/WJIe4\nپشیلەیەکى لە مردن رزگارکرد


له‌ناوه‌نده‌كانى خوێندنى ئێران به‌زمانى كوردیش ده‌خوێندرێت\n18/11/2021 421 جار خوێندراوه‌ته‌وه\nپەرلەمانی ئێران خوێندنی زمانی نەتەوەکانی ئێرانی لەقوتابخانەکان پەسەندکردو نوێنەری مەهاباد لەپه‌رله‌مانى ئێران ده‌ڵێن:"پڕۆژه‌ى خوێندنی زمانی کەمە نەتەوەکانی ئێرانی لەخوێندنگاو زانکۆکاندا پەسەندکردوە".\nجەلال مەحمود زادە نوێنەری شاری مهاباد لەپەڕلەمانی ئێران به‌ئاژانسی هەواڵی میهری ئێرانیی وتوه، "پڕۆژه‌ى جێبەجێکردنی مادەی ١٥ی یاسای بنەڕەتی ئێران (دەستور) سەبارەت بەفێرکاری زمانی ئێتنیکەکان لەقوتابخانەو زانکۆکانی وڵات پەسندکراوه".\nوتوشیه‌تى:"لەپێناو جێبەجێکردنی ئەم یاسایەدا، دەوڵەت دەبێ سیستەمی فێرکاری زمان‌و ئەدەبیات بەزمانی کەمینەکان لەڕێگای وەزارەتی فێرکاری‌و وەزارەتی خوێندنی باڵاوە جێبەجێبکات".\nبەوتەی په‌رله‌مانتاره كورده‌كه‌ى شاری مهاباد، "جێبەجێکردنی تەواوی مادەی 15ى یاسای بنەڕه‌تى هەنگاوێکی پتەوو بنەڕەتییەو بەیەکێک لەگرینگترین داواکارییەکانی کەمە نەتەوەکانی ئێرانه".\nلەمادەی ١٥ی دەستوری بنەڕەتیی کۆماری ئیسلامیی ئێراندا هاتوە، زمانی فەرمی وڵات فارسییە، بەڵام هەموو نەتەوەکانی دیکەی ئێران ئەو مافەیان هەیە لەتەنیشت زمانی فارسیدا، زمانی دایکیان لەمیدیاو ڕاگەیاندن‌و بواری پەروەردەدا بەکاربێنن.\nبه‌وپێیه‌ش له‌مه‌ودوا زمانى كوردیش هاوشان له‌گه‌ڵ زمانى فارسیدا له‌ناوه‌نده‌كانى خوێندن به‌كارده‌هێنرێت‌و پێى ده‌خوێنرێت.


👫 Michael Gunter کەسایەتییەکان\n📅 کاتی تۆمارکردن Jul 11 2020 12:52AM\nMichael M. Gunter is an authority on Kurds in Turk [ زۆرتر... 👁] ✖ ✖ 2 0 ✔ 88% ✍ ج.ع.ئـ. 11-7-2020 0:52:07\n👫 Mordechai Zaken (Moti Zaken) کەسایەتییەکان\n📅 کاتی تۆمارکردن Sep 23 2018 9:19AM\nMordechai Zaken also Moti Zaken (Hebrew: מוטי/מרדכ [ زۆرتر... 👁] ✖ ✖ 1 0 ✔ 90% ✍ م.ب. 23-9-2018 9:19:58\n👫 ئارام غەفور ئەحمەد کەسایەتییەکان\n📅 کاتی تۆمارکردن Jan 24 2018 9:10PM\nخوێندکاری بەشی سیاسەت و پەیوەندییە نێودەوڵەتییەکان [ زۆرتر... 👁] ✖ ✖ 0 2 ✔ 88% ✍ س.ئـ. 24-1-2018 21:10:18\nناو: ئایدن مەعروف سەلیم ئەحمەد ناسناو: نەجار ن [ زۆرتر... 👁] ✖ ✖ 2 0 ✔ 99% ✍ هـ.ب. 1-3-2010 9:43:07\n👫 ئەمین باباشێخ کەسایەتییەکان\n📅 کاتی تۆمارکردن Nov 10 2008 3:49PM\nدەرچوی زانکۆی free University of Belin- Germany بە [ زۆرتر... 👁] ✖ ✖ ✖ 0 0 ✖ 46% ✍ هـ.ب. 10-11-2008 15:49:07\n👫 تەها عەبدولرەحمان بەرواری کەسایەتییەکان\n📅 کاتی تۆمارکردن Nov 6 2008 3:18PM\nتەها عەبدولرەحمان بەرواری لەسوید برِوانامەی لەزانس [ زۆرتر... 👁] ✖ ✖ 0 0 ✔ 66% ✍ هـ.ب. 6-11-2008 15:18:29\n👫 جەلال حاجی زادە کەسایەتییەکان\n📅 کاتی تۆمارکردن Sep 17 2011 8:32AM\nدکتۆر جەلال حاجی زادە(رامان) لە ساڵی 1975 لە شاری [ زۆرتر... 👁] ✖ ✖ 0 2 ✔ 96% ✍ هـ.ب. 17-9-2011 8:32:12\n👫 رێباز عەبدولکەریم قادر کەسایەتییەکان\n📅 کاتی تۆمارکردن Apr 16 2018 2:08PM\n... [ زۆرتر... 👁] ✖ ✖ ✖ 0 1 ✔ 62% ✍ ن.ئـ. 16-4-2018 14:08:49\n👫 زانا هەڵۆ کوردە کەسایەتییەکان\n📅 کاتی تۆمارکردن Feb 20 2018 5:04PM\nزانا هەڵۆ کوردە لە رێکەوتی 19-03-1983 لە شاری سلێم [ زۆرتر... 👁] ✖ ✖ 1 0 ✔ 99% ✍ م.ب. 20-2-2018 17:04:52\n👫 ساڵح مەلا عومەر عیسا کەسایەتییەکان\n📅 کاتی تۆمارکردن Dec 8 2008 1:31PM\nراگری کۆلیژی زانستە سیاسییەکانی زانکۆی سەڵاحەدین. [ زۆرتر... 👁] ✖ ✖ ✖ 0 0 ✔ 68% ✍ هـ.ب. 8-12-2008 13:31:57


ترەمپ بۆ هێزە سەربازییەکانی ئەمریکا: وەڵامی شەڕپێ فڕۆشتنی بەلەمە سەربازییەکانی ئێران بدەنە\nترەمپ بۆ هێزە سەربازییەکانی ئەمریکا: وەڵامی شەڕپێ فڕۆشتنی بەلەمە سەربازییەکانی ئێران بدەنەوە\n2020.04.22 - 18:42\nپاش ڕووداوی شەڕپێ فڕۆشتن و تەشقەڵەپێکردنی بەلەمە سەربازییەکانی ئێران بە کەشتییەکی ئەمریکا لە ئاوەکانی کەنداوی عەرەبی، سەرۆکی ئەمریکا فەرمانی بە هێزی سەربازی وڵاتەکەی کرد وەڵامی ئەو جۆرە هەڵسوکەوتانە بدەنەوە و بەلەمە سەربازییەکانی ئێران تێکبشکێنن.\nدوای ئەوەی فەرماندەی سوپای پاسدارانی ئێران، ڕایگەیاند، بەسەركەوتویی مانگێكی دەستكردیان ڕەوانەی بۆشایی ئاسمان كردوە کە بۆ لە مەودوا دەتوانن بە شێوەیەکی بەرفراوانتر پڕۆسەی زانیاری و هەواڵگریی ئێران دەستەبەر بکەن و مانگه‌کەش له‌ژێر سه‌رپه‌رشتی به‌رپرسانی باڵای سوپای پاسداران به‌ناوی "نور" له‌ڕێگه‌ی موشه‌كێكی جۆری "قاسد"ەوه ڕه‌وانه كراوه.\nهەر دوای چەند کاتژمێرێک لە ڕاگەیاندراوەکەی سوپای پاسدارانی ئێران، دوناڵد ترەمپ، سەرۆکی ئەمریکا، داوای لە سوپای ئەمریکا کرد بەووندی وەڵامی هەر دەستدرێژییەک و تەشقەڵەپێکردنێکی ئێران لە ئاوەکانی کەنداو بدەنەوە.\nئەگەرچی تائێستا دڵنیایی نەدراوە لە سەرکەوتنی پڕۆسەی ڕەوانەکردنی ئەو مانگە دەستکردەی ئێران بۆ بۆشاییەکانی ئاسمان، بەڵام پڕۆسەکە تاڕادەیەکی زۆر ترسی لەلای شارەزایانى سەربازی و بواری تەکنەلۆژیاى ئەمریکا دروستکردووە، بە وپێیەی ئەگەری هەیە ئێران بتوانێت بە تایبەتی پاش کشانەوەی ئەمریکا لە ڕێککەوتنی ئەتومی لەساڵی 2018 موشەکی بالستی و دوورمەودا بەرهەمبهێنێت.\nڕۆژی چوار شەممەی ڕابردوو، کەشتیگەلی ئەمریکا لە ئاوەکانی کەنداوی عەرەبی، ڕایگەیاند "یازدە بەلەمی سەربازی ئێران بە شێوەیەکی بێزارکەر زۆر لە کەشتییەکانیان نزیکبووەنەتەوە و شەرپێ فڕۆشتن و تەشقەڵەپێکردنێکی زۆریان ئەنجامداوە".\nفراکسیۆنی یەکێتی بۆ هێمن هەورامی: لە خیانەتدا باش دەزانیت کێ شەرمەزاری مێژووە\n2020.05.07 - 20:38\nبۆچی خەڵک لە چوارچێوەی کەرەنتینەی گشتیدا و لەماڵەوە هەست بە ماندوبوون دەکەن؟\n2020.05.07 - 15:41\nگازپرۆم داوایه‌كی حكومه‌تی هه‌رێم بۆ كه‌مكردنه‌وه‌ی ئاستی وه‌به‌رهێنانی نه‌وت ڕەتكرده‌وه\n2020.05.07 - 10:39


لەبارەی پرسی ڤەنزوێلاوە\nئەمریکا هۆشداری توند دەداتە روسیا و چین\n- 4/13/2019 11:41:00 AM 3739 جار خوێندراوەتەوە\nوەزیری دەرەوەی ویلایەتە یەکگرتوەکانی ئەمریکا رایگەیاند، هەریەک لە چین و روسیا بەهاوکاریکردنی رژێمەکەی مادۆرۆ هاوکاری تێکشکاندنی زیاتری ئابوری ڤەنزویلا دەکەن و ئەمریکا لەئاستی ئەو دەستێوەردانانە بێدەنگ نابێت.\nبەپێی ئاژانسی هەواڵی رۆیتەرز، ئەمرۆ شەممە مایک پۆمپیۆ، وەزیری دەرەوەی ئەمریکا رایگەیاندوە، هەریەک لە چین و روسیا بەهاوکاریکردنی رژێمەکەی مادۆرۆ هاوکاری تێکشکاندنی زیاتری ئابوری ڤەنزویلا دەکەن و ئەمریکا لەئاستی ئەو دەستێوەردانانە بێدەنگ نابێت.\nدوفاقییەک لە هەڵوێستی چین و هەندێک لە وڵاتانی دیکەدا هەیە، کاتێک داوای راگراتنی دەستێوەردان لە کاروباری ڤەنزویلا دەکەن\nپۆمپیۆ لە کۆنگرەیەکی رۆژنامەوانیدا لە پایتەختی شیل بەرۆژنامەنوسانی راگەیاند، "دوفاقییەک لە هەڵوێستی چین و هەندێک لە وڵاتانی دیکەدا هەیە، کاتێک داوای راگراتنی دەستێوەردان لە کاروباری ڤەنزویلا دەکەن، چونکە ئەوان خۆیان بەهاوکاریکردنی دارایی مادۆرۆ یارمەتی زیاتری داڕماندنی ئابوری ئەو وڵاتە دەدەن".\nگەیشتنی هێزی سەربازی روسیا بۆناو خاکی ڤەنزویلا جێگای قبوڵکردن نیە\nلەبارەی هەڵوێستی روسیاشەوە، پۆمپیۆ وتی، "یگەشتنی هێزی سەربازی روسیا بۆناو خاکی ڤەنزویلا بەبیانوی راهێنانی پۆلیس و کردنەوەی بنکەی مانگی دەستکرد هەنگاوگەلێکی خراپن و جێگای قبوڵکردن نیە".\nروسیا و ئەمریکا لە ململانێیەکی بەردەوامدان دەربارەی هەوڵەکانی ئەمەریکا بۆ ناساندنی خوان گوایدۆی سەرکردەی ئۆپۆزسیۆنی ڤەنزویلا وەک سەرۆکی کاتی ئەو وڵاتە و هێنانە خوارەوەی نیکۆلاس مادۆرۆ، سەرۆکی ئێستا لە کورسی دەسەڵات.\n#ئه‌مه‌ریكا #روسیا #چین


ده‌نگنه‌دان تاکه فشاری گۆڕانه.\nشوان حه‌سه‌ن \nبا له‌گه‌ڵ شیکردنه‌وه‌ی ئه‌و ووته‌یه ده‌ست پێبکه‌ین که ده‌ڵێ ئێوه وه‌ک پارت و ڕێکخراو گه‌ر نه‌بن به پێشه‌نگی میله‌ته‌که‌تان ئه‌وه ده‌بن به پاشکۆ، له‌کاتێکدا ئه‌وه‌ی کۆمه‌لگای پێشکه‌وتووی له‌سه‌ر ئاوا ده‌کرێ ڵه‌گه‌ڵ خه‌ڵک بوونه. واته له‌کاتێکدا که زۆرینه‌ی خه‌ڵک کۆکبوون له‌سه‌ر خه‌مه هاوبه‌شه‌کان ده‌بێ ڕێز له داواکاریه‌کانیان بگرین و له‌گه‌ڵیان بین.\nخه‌لک ده‌سه‌ڵاتی کوردی له‌دوای ڕاپه‌رینه‌وه به پڕاکتیک ناسیوه و تا ئێستا تووشی دوو گرفتی کردووه؛ یه‌که‌م ده‌سه‌ڵاتی کوردی به دز و درۆزن و پر فرتوفێل زانیوه و خه‌ونی ده‌وڵه‌تی کوردیشی لێدزی. دووه‌م ڕووه جوانه‌که‌ی سیاسه‌تیشی لێقێزه‌وه‌ن کردن.\nده‌سه‌ڵاتی کوردی له ده‌نگدان ناترسێت و ئه‌و تووڕه‌ییه‌ش که نیشانی ده‌دا به‌شێکه له‌و گه‌مه‌یه‌ی که زۆر جار خۆی وه‌ک قوربانیی نیشان ده‌دا. ئه‌گینا پارتی و یه‌کێتی نه‌ک هه‌ر به یه‌ک لیست دانه‌ده‌به‌زین به‌ڵکو کۆمه‌ڵێک پارت و ڕێکخراو که خۆیان له‌پشت دروستکردنیان بوون یاخود به‌بێ ئاگاداری وان ناجولێنه‌وه به‌جودا له‌وان دانه‌ده‌به‌زین، ئه‌گه‌ر بۆ خۆشی گه‌مه‌که نه‌بێ.\nئه‌وان له‌وه ده‌ترسن که خه‌ڵک بۆ ده‌نگدان نه‌چێ که چاوی کامیره و ڕاگه‌یاندنه‌کانی دنیا له‌وێن و متمانه‌یان به‌رامبه‌ر سه‌رمایه‌داره‌کانی لاواز بێت، چونکه به‌شێکی گه‌وره له به‌رنامه‌ی ده‌سه‌ڵاتی کوردی که چالاکانه کاری بۆ ده‌کا ئه‌وه‌یه که کورد له کێشه سیاسیه‌که دوور کاته‌وه و بیکا به کێشه‌ی ئابووری، هه‌ر بۆیه‌ش وه‌ک گوتم ئه‌و له ده‌نگدان ناترسێ چونکه کۆمسیۆنی باڵای له‌پشته و ساخته‌ش بۆ ئه‌و براگه‌وره‌یه.\nهه‌رچه‌نده ئه‌و بیری له‌وه‌ش کردۆته‌وه که خه‌لک بڕیاریدا ده‌نگبدا بۆ ئه‌و شانس زۆرتره، چونکه‌خه‌لکێک که ده‌چێ بۆ ده‌نگدان ، پارتی و یه‌کێتی پتر ده‌ناسێ و ئه‌وکاته به نه‌ریتی خراپ و خراپتر که مێژووێکی دوور و درێژی له‌گه‌ڵدا هه‌یه ئه‌وه له‌وانه‌یه به‌ڕاستی ده‌نگ به‌وان بدات، چونکه وا بیرده‌کاته‌وه تا خه‌ڵکێکی نوێ تێر ده‌بێت زۆری ده‌وێ.\nگه‌مه‌یه‌کی سه‌یره هه‌موو که‌س ده‌زانێت که نه‌وشێروان مسته‌فا جه‌لادی براکوژییه، که‌چی به‌رسڤی وان ئه‌وه‌یه که ئه‌و دز نییه. ئه‌و خاڵانه‌یتر گرنگ نییه که مرۆڤکوژ بی و دیکتاتۆر و ناوچه‌گه‌ر و کۆمه‌ڵێک خاڵیتر که له‌وانیتریش هه‌یه.. چونکه هاوڕێ خه‌باتی وان بووبی و نزیکترین قوتابی مام جه‌لال بیت، به‌ڵام گرنگ ئه‌وه‌یه تۆ دز نی و ئه‌وه‌ی که هه‌شته بۆماوه‌ی خێزانه و بۆت ماوه‌ته‌وه.\nئه‌رێ گه‌ر گه‌مه نییه بۆ نه‌وشیروان خۆی بۆ سه‌رۆکی هه‌رێم هه‌ڵنه‌ده‌بژارد یا پێیگووتراوه یاری به هێڵی سۆر نه‌کا. ئایه ئه‌و که‌سانه‌ی که ئه‌و ده‌یاننێرێ چ جیاوازییه‌کیان هه‌یه له‌گه‌ڵ ئه‌وانه‌ی که پێشتر ناردبووینی، ئه‌وه‌ی ته‌نیا ئه‌لفوبێی سیاسه‌ت بزانێت ئه‌وه ده‌زانێ که له هه‌رێمێک له پرۆژه‌ی ده‌ستووره‌که‌ی که کاریشی پێده‌کرێ ده‌سه‌ڵاتی سه‌رۆکی هه‌رێمه‌که‌ی ده‌سه‌ڵاتێکی خودایی بێ زۆر ئه‌سته‌مه تۆ بتوانیت به چه‌ند که‌سێک گۆڕان دروست بکه‌ی.\nلیستی هیوا ده‌با خوێندنه‌وه‌یه‌کی دووربینتری هه‌بوایه و هه‌ڵوێستی ده‌نگنه‌دان و کارنه‌کردنی له‌گه‌ڵ ده‌سه‌ڵات بگرتبایه‌به‌ر. ده‌کرا له‌گه‌ڵ خه‌ڵک هه‌ست به خۆشیی سه‌رکه‌وتنێک بکرابا و ، دواجار که دووباره درۆیه‌کانی ده‌سه‌ڵاتی ده‌بینی هه‌ر هیچ نه‌بێ هه‌ست به سه‌ربه‌رزییه‌ک ده‌کا و ده‌زانێ که ده‌سه‌ڵات نه‌یتوانی دووباره هه‌ڵیبخه‌ڵتێنێ، ئه‌وکاته ده‌بێ تۆش له‌وه دڵنیا بی که تاکه هێزی به پاڵپشتی خۆیت بزانێ له‌به‌ر ئه‌وه‌ی چاوت له ده‌سه‌ڵات نییه، کاتی گونجاو بۆ خۆی دێ و که‌سانێکی زۆر به‌دوای به‌رهه‌ڵستکاری ڕاسته‌قینه‌دا ده‌گه‌ڕێن و ئه‌گه‌ر نه‌بن به ئه‌ندامیش ئه‌وه ده‌بن به‌پشتیوان و کۆبوونه‌وه‌ی ئه‌و هه‌موو خه‌ڵکه ترس ده‌خاته دڵی ده‌سه‌ڵاتی کوردی و ئاماده‌ییه‌ک نیشان ده‌دا که ئه‌وانیدی قه‌بووڵ بکا. وه‌ک ده‌زانن هه‌موو ڕێگایه‌ک و شانسێکیان پێدرا چ له‌به‌ر ترسه ده‌ره‌کیه‌کان و له‌سه‌ر وێرانی خاک و ساوایی ده‌سه‌ڵات و چه‌ندان هۆی تریان دۆزیه‌وه که‌چی هیچیان بۆ دروستکردنی وڵات نه‌بوو.\nده‌نگنه‌دان یه‌کلاکردنه‌وه‌ی هه‌ڵوێسته له‌گه‌ڵ ده‌سه‌ڵات و نازانم چ مایه له‌ده‌ستی نه‌ده‌ین. چونکه ئه‌وه‌ی به ویژدانه‌وه سه‌یری ڕابردووی ده‌سه‌ڵاتی کوردی بکات ده‌زانێ که ئه‌و ده‌سه‌ڵاته که‌سی له ده‌ره‌وه‌ی بازنه دیارکراوه‌که‌ی خۆی قه‌بووڵ نییه بۆ تۆ گه‌ر بێتو هه‌ر پڕۆژه‌یه‌کیشی پێشکه‌ش بکه‌ی ده‌یکا به گه‌نده‌ڵیی و چه‌ند که‌سوکارێکی خۆی له‌سه‌ر داده‌نێ.\nبه‌داخه‌وه رێگایی گۆڕان له‌گه‌ڵ ئه‌و ده‌سه‌ڵاته ناکرێ، ده‌با خه‌ڵکه‌که له‌وه بێکه‌ستر نه‌کرابا و پشت له ده‌سه‌ڵات بکرابا و ئه‌و ده‌لاقه‌یه‌ی که لێمان گیرابوو به تیشکه‌که‌ی گڕوتینێکی پێمان ببه‌خشیبا و ئه‌و خه‌ڵکه په‌رته‌وازه‌ی گۆڕان نائومێدیی کردووه لێک نزیکتر ببایه‌وه.\nبه‌ڵێ ئه‌وه‌ی چاوه‌ڕوان کراوه له کۆسپ خستنه‌به‌رده‌م گۆڕان، هه‌ر جاره و کۆمه‌ڵێک ڕۆشنبیرن هه‌ر که ده‌بینن ده‌سه‌ڵات نه‌خۆش ده‌که‌وێ ده‌بن به‌ئه‌مبولانس و هاوکات خۆیان له به‌ره‌ی به‌رهه‌ڵستکار نیشانده‌ده‌ن و له ڕاگه‌یاندنه‌کانی ده‌سه‌ڵاتی کوردیش هه‌موو ده‌رگایه‌کیان بۆ واڵایه و زه‌وی و خانه‌نشینییش وه‌رده‌گرن و هه‌ر شتێکیش رووبدات ئه‌وان پێشه‌نگن.\nباوه‌ڕ ناکه‌م له‌وه‌ش نه‌گه‌ن که پڕۆسه‌ی هه‌ڵبژاردن له وڵاتی ئێمه سووکایه‌تیپێکردنی دیموکراسیه‌ته.\nئه‌و به‌ڕێزانه زۆر باسی دادگایکردنی ده‌سه‌ڵاتی کوردی ده‌که‌ن، به‌ڵام نازانم بیریان له‌خۆیان کردۆته‌وه یا نا!؟\nدوا قسه‌م ئه‌وه‌یه من له ئاکامه‌که‌ی دڵنیام به‌ڵام ئه‌وه‌ی ئازارم ده‌دا ئه‌و تێکشکانه گیانییه‌یه که تووشی ئه‌و خه‌ڵکه به‌سته‌زمانه ده‌بێ که چه‌ند که‌سێک ئازاره‌کانیان ده‌که‌ن به په‌یژه و بۆ گه‌یشتن به مه‌رامی تایبه‌تی خۆیان به‌کاری دێنن. تکایه ڕێگه له ناڕه‌زایی خه‌ڵک مه‌گرن.


حەرەکەتا ئازادی: ئەم ب چ رەنگا ئێریشێن ھەمبەر باشوورێ کوردستانێ قەبوول ناکەین - دارکا مازی\nحەرەکەتا ئازادی: ئەم ب چ رەنگا ئێریشێن ھەمبەر باشوورێ کوردستانێ قەبوول ناکەین\nل دیاربەکرێ ژ لایای حەرەکەتا ئازادی و جوانێن نەتەوەیی یێن کوردستانێ ڤە جڤینەکا چاپەمەنیێ ھاتە ل دارخستن کو ھەم رۆژا ئالایێ کوردستانێ ھاتە پیرۆزکرن، ھەم ژی ئێریشێن کو ھەمبەر باشوورێ کوردستانێ تێنە کرن ژی ھاتنە شەرمەزارکرن.\nحەرەکەتا ئازادی و جوانێن نەتەوەیی یێن کوردستانێ ل دیاربەکرێ دەربارێ مژارێن سەرەکی یێن کوردستانێ دا جڤینەکا چاپەمەنیێ ل دار خست.\nد جڤینێ دا 17ێ کانوونێ رۆژا ئالایێ کوردستانێ ھاتە پیرۆزکرن و دەربارێ ئێریشێن پەکەکێ و یەپگێ دا ھاتە ئاماژەکرن کو ناهێتە قەبوولکرن ئاخا ب کەدا کوردان ھاتیە ئازادکرن راستی ئێریشێن کو خزمەتا خێرنەخوازێن کوردستانێ دکەت بێت.\nسەکرەتەرێ حەرەکەتا ئازادی مەتین پیرانی ژ بۆ K24ێ راگەهاند، هەر دەما ل کو دەرا جیھانێ بیت بلا ببیت کورد کەتنە تەنگاسیێ دا ژ باشوورێ کوردستانێ دەستێ هاریکاریێ درێژ بوویە و تشتێ دهێتە کرن زیانەکا مەزن ددەتە ھەموو کوردان.\nمەتین پیرانی راگەھاند: “یەپەگە دبێژیت ئەو پاراستنا خاکا سووری دکرن و دبێژن ئەو پارتیەکا سوریایی نە و رادبن ئێریشی خاکا کوردستانێ دکەن. بلا کۆبانیێ بیننە بیرا خوە. دەما کو کەتبوون تەنگاسیێ پێشمەرگە چوو هاریکاریا وان و ب ھەڤ را کۆبانێ رزگار کرن.”\nد جڤینا چاپەمەنیێ یا حەرەکەتا ئازادی دا چاڤدێرێن سیاسی ژی بەشدار بوون و بال کێشا سەر رۆژا ئالایێ کوردستانێ و ئێریشێن پەکەکێ و یەپەگێ یێن سەر باشوورێ کوردستانێ و پێشمەرگەیان.\nچاڤدێرێ سیاسی مەھمەت ئەکینجی ئانی زمێن کو واتادارە رۆژەکێ بەریا رۆژا ئالایێ کوردستانێ ئێریشی نرخێن نەتەوەیی یێن کوردان بێتە کرن کو ئەڤ چەندە نیشان ددەت د پشت ئێریشان دا کیژان ھێز ھەیە.\nمەھمەت ئەکینجی دیار کر: “ئەز رۆژا ئالایێ کوردستانێ ل ھەموو کوردان پیرۆز دکەم. ھێڤی دکەم گەلێ کورد ل بن وێ ئالایی دا سەرکەفتی بیت. پەکەکە دیرۆکا کوردان ئینکار دکەت، سەرۆکێن کوردان ئینکار دکەت و ئالایێ کوردستانێ ئینکار دکەت. ژ بلی خوە هیچ کەسەک دی ناس ناکەت.”\nگەنجێن کو تەڤلی جڤینا چاپەمەنیێ بوون ژی ئاماژە کرن کو نرخێن نەتەوەیی یێن کوردستانێ نە نرخێن لایەنەکێ و پارتیەکێ تەنێ نە و دەما ئێریش ل نرخێن نەتەوەیی یێن وەک پێشمەرگە، ئاخ و ئالایێ کوردستانێ دهێتە کرن کێ کربیت بلا بکەت ئەڤ یەک ب واتەیا ئێریشکرنە سەر ھەمو کوردان دهێت.


هاوڵاتیەک دوو منداڵه‌كه‌ى له‌نێو ئۆتۆمبیله‌كه‌یدا لەبیردەکات و تا دەگەڕێتەوە گیان له‌ده‌ستده‌ده‌ن [وێنە]\n18:00 یه‌ك شه‌ممه 28 ته‌موز 2019\nهاوڵاتیەکى ئەمریکى لەکاتى دابەزینى لە ئۆتۆمبیلەکەى لەبیرى دەچێت دوو منداڵەکەى لەناو ئۆتۆمبیلەکە بهێنێتە دەرەوە و تا دەگەڕێتەوە له‌ئه‌نجامى كه‌مبوونه‌وه‌ى ئۆكسجین و گه‌رما له‌نێو ئۆتۆمبیله‌كه‌دا، دوو منداڵەکە کە دوانەن، گیانله‌ده‌ستده‌ده‌ن.\nوته‌بێژى پۆلیسى نیویۆرك به‌میدیاكانى وڵاته‌كه‌ى ڕاگه‌یاندووه، باوكێك دوو منداڵى له‌نێو ئۆتۆمبیله‌كه‌ى به‌جێهشتوه بۆ ماوه‌ى چه‌ند كاتژمێرێك و ئەوانیش كه دوانەن به‌هۆى گه‌رما و كه‌مبوونه‌وه‌ى ئۆكسجینه‌وه گیانیان له‌ده‌ستداوه.\nپۆلیسى نیویۆرك ئه‌وه‌شى ڕوونكردووه‌ته‌وه، منداڵه دووانه‌كه برا و خوشك بوون و باوكیان له‌گه‌ڵ خۆیاندا بردوونى بۆ سه‌ر كاره‌كه‌ى، به‌ڵام له‌نێو ئۆتۆمبێله‌كه‌یدا هه‌ردوو منداڵه‌كه‌ى بیرچووه و له‌كاتژمێر 8 ى به‌یانیه‌وه تاوه‌كو 4 ى عه‌سر دوو منداڵه‌کە له‌نێو ئۆتۆمبیله داخراوه‌كه‌دا بوون.\nئاماژه بۆ ئه‌وه‌ش كراوه، دواى ئه‌وه‌ى باوكى منداڵه‌كان ئەرکەکەى ته‌واو دەکات و به‌ره‌و لاى ئۆتۆمبێله‌كه‌ى ده‌چێت ده‌بینێت هه‌ردوو مناڵه‌كه‌ى له‌نێو ئۆتۆمبێله‌كه‌دا گیانیانله‌ده‌ستداوه و ده‌ستده‌كاته هاوار و به‌و هۆیه‌وه پۆلیس ده‌گاته سه‌ر ڕوداوه‌كه و باوكى دوو منداڵه‌كه‌ش به‌مه‌به‌ستى لێكۆڵینه‌وه ده‌ستگیر ده‌كرێت.


پۆستی سەرۆك كۆمار، خاڵی كۆكەرەوەی كوتلە كوردیەكان .. یان هێندەی تر پەرت كردنیان » پێگەی تۆڕی میدیای عێراقی\nپۆستی سەرۆك كۆمار، خاڵی كۆكەرەوەی كوتلە كوردیەكان .. یان هێندەی تر پەرت كردنیان\nكاندیدكردنی تاك لایەنەی بەرهەم ساڵح بۆ پۆستی سەرۆك كۆمار لەلایەن یەكێتیەوە، كاردانەوەی توندی پارتی دیموكراتی كوردستانی لێكەوتەوە، كە بۆ چوار ساڵی داهاتوو پارتی دەڵێت ئەو پۆستە مافی پارتییە و كاندیدی دەبێت، پێش كۆتاییهاتنی وادەی خۆتۆماركردنیش، پارتی دیموكراتی كوردستان بە فەرمی دكتۆر فوئاد حسێنی بۆ پۆستی سەرۆك كۆمار كاندید كرد.\nپۆستی سەرۆك كۆمار كە لەماوەی ڕابردودا بە پێكهاتەی كورد دراوە، لەسەرجەم خولەكاندا ئەو پۆستە بەدەست یەكێتی نیشتمانی كوردستانەوە بووە و دیارترین كەسایەتی سیاسیش كە سەرەتا ئەو پۆستەی پێسپێردرا، جەلال تاڵەبانی بوو، پۆستی سەرۆك كۆماریش كە تەنها پۆستێكی تەشریفاتییە، بەڵام كەسایەتی تاڵەبانی وایكردبوو قورسایی بۆ پۆستەكە دروستبكات و رۆڵی گەورە بگێرێت لە لێكنزیككردنەوەی لایەنە ناكۆكەكان لەیەكتر، بەڵام بۆ خولی چوارەم كۆدەنگی لایەنە كوردییەكان بۆ دیاریكردنی كەسایەتییەكی گونجاو بۆ پۆستی سەرۆك كۆمار بەدیناكرێت، یەكێتی و پارتیش هەر یەكەیان بە جیا كانیدیدی خۆی بۆ ئەو پۆسە هەیە، یەكێتی دكتۆر بەهەرم ساڵح-ی كاندیدكردووە، پارتی دیموكراتی كوردستانیش دكتۆر فوئاد حسێن-ی كاندید كردوە، بەپێی سەرچاوەیەكی ناو ئەنجومەنی نوێنەرانیش تا ئێستا 18 كەس ناوی خۆیان تۆماركردوە تا ببنە كاندیدی پۆستی سەرۆك كۆمار، ئەوەش ئەو ڕاستیە دەسەلمێنێت كە پێناچێت هیچ كام لە كاندیدەكان لە خولی یەكەمدا بتوانێت دەنگی پێویست بۆ پۆستی سەرۆك كۆمار بەدەستبهێنێت.\nگەڕانەوەی بەرهەم ساڵح بۆ ناو یەكێتی\nرۆژی 19 ئەلول یەكێتی نیشتمانی كوردستان كە بەدرێژایی ساڵانی دوای 2005 پۆستی سەرۆك كۆماری لایە، لە كۆبوونەوەی ئەنجومەنی سەركردایەتی بە زۆرینەی دەنگ دكتۆر بەرهەم ساڵح كە پێشتر لە حكومەتی ناوەند چەندین پۆستی هەبووە، بۆ پۆستی سەرۆك كۆمار كاندید كرد.\nلە سەرەتای كۆبونەوەكەشدا ئەنجومەنی سەركردایەتی یەكێتی نیشتمانی كوردستان بە زۆرینەی دەنگ بڕیاری گەڕانەوەی بەرهەم ساڵحی بۆ ریزەكانی یەكێتی پەسەند كرد كە ماوەی چەند مانگێكە ریزەكانی ئەو حزبە بەجێهێشتووە و هاوپەیمانی دیموكراسی و دادپەروەری پێكهێنا و بە لیستێكی جیاواز لە یەكێتی بەشداری لە هەڵبژاردنی ئەنجومەنی نوێنەرانی عێراقدا كرد.\nدوای پەسەندكردنی گەڕانەوەشی بۆ ناو یەكێتی دیاریكردنی كاندیدی ئەو حزبە بۆ پۆستی سەرۆك كۆمار خرایە دەنگدانەوە و 3 كەس خۆیان بۆ ئەو پۆستە كاندید كردبوو ئەوانیش (بەرهەم ساڵح – محەمەد سابیر – لەتیف ڕەشید) ئەنجامەی هەڵبژاردنەكەش بەم جۆرە بوو:\nبەرهەم ساڵح: 26 دەنگ\nمحەمەد سابیر: 15 دەنگ\nلەتیف ڕەشید: 1 دەنگ\nبەو پێیەش بەرهەم ساڵح بووە كاندیدی یەكێتی نیشتمانی كوردستان بۆ پۆستی سەرۆك كۆمار، لەبەرامبەر گەڕانەوە و كاندیدبونیشی بۆ پۆستی سەرۆك كۆمار ناڕەزایی بەشێك لە لایەنگرانی یەكێتی و بەشێك لە لایەنگرانی هاوپەیمانی دیموكراسی و دادپەروەری لێكەوتەوە.\nكاندیدكردنی بەرهەم ساڵ بۆ پۆستی سەرۆك كۆمار و كاردانەوەی پارتی\nپێشتریش مەحمود محەمەد وتەبێژی پارتی دیموكراتی كوردستان لە بەیاننامەیەكدا، ڕایگەیاندبوو، پارتی لە كۆبوونەوەیدا لەگەڵ جێگری سكرتێری گشتی یەكێتی و بەرپرسی دەستەی كارگێری و ئەندامانی مەكتەبی سیاسی هەوڵیان بۆ ئەوە بووە بە یەكگرتوویی و یەكبەرنامەیی بچنە بەغداد، بۆ پۆستی سەرۆك كۆماریش لەسەر یەك كاندید ڕێكبكەون.\nوتیشی وەكو ئیستحقاقی هەڵبژاردن پۆستی سەرۆك كۆمار بەحەقی خۆمان دەزانین كە چەند جارێكە لە لایەن یەكێتیەوە كاندیدی بۆ دیاری كراوە، ئەم جارەیان لە لایەن پارتیەوە و بە كاندیدی پارتی پر بكرێتەوە، لەم بارەوەش پێشنیار و را گۆرینەوەمان هەبووە، بڕیار وابوو یەكێتی دوای گەرانەوەیان بۆ كۆبونەوەی مەكتەبی سیاسی ئاگادارمان بكەنەوە، بەڵام ئاگاداریان نەكردینەوە تا لە راگەیاندنەوەكانەوە بیستمان، كە دكتۆر بەرهەم ساڵح دوای گەرانەوەی بۆ ناو یەكێتی تاك لایانە بۆ پۆستی سەرۆك كۆمار كاندید كردووە.\nلە كۆتایی ڕاگەیەندراوەكەشدا وتەبێژی پارتی ڕایگەیاند، وەك پارتی ڕایدەگەیەنن پۆستی سەرۆك كۆمار ئیستحقاقی گەلی كوردستانە و نابێت لایەنێك تەنیا بە موڵكی خۆی بزانێت، بۆیە ئەوان وەك پارتی بۆ پڕكردنەوەی پۆستی سەرۆك كۆماری عێراق كاندیدی خۆی دەبێت.\nبەیاننامەی ئەنجومەنی سەركردایەتی یەكێتی و وەڵامی پارتی\nدوای كۆبونەوەكەی ئەنجومەنی سەركردایەتی یەكێتی نیشتمانی كوردستان لە بەیاننامەیەكدا دەڵێت:\nسەركردایەتی یەكێتیی بەمەبەستنی یەكخستنەوەی هێز و تواناكان و پاراستنی بەرژەوەندی یەكێتی نیشتمانی كوردستان و خەڵكی كوردستان، پێشوازی لە نامەكەی د. بەرهەم ساڵح كرد بۆ هاتنەوەو یەكگرتنەوەی خۆی و هەڤاڵەكانی لەگەڵ یەكێتیی نیشتمانیی كوردستان.\nدواتر ئەنجومەنی سەركردایەتی د. بەرهەم ئەحمەد ساڵحی وەكو كاندیدی (ی.ن.ك) دەستنیشان كرد بۆ سەرۆك كۆماری عێراق.\nلەبەرامبەردا پارتی دەڵێت بەرهەم ساڵح كاندیدی ئەوان نییە و دوپاتیدەكەنەوە كە بەدڵنیاییەوە كادیدیان بۆ پۆستی سەرۆك كۆمار دەبێت.\nپێشتریش نووسینگەی د.فوئاد مەعسوم سەرۆك كۆمار ئەو هەواڵانەی رەتكردوە گوایە بە فەرمی دكتۆر فوئاد مەعسوم خۆی بۆ پۆستی سەرۆك كۆمار كاندید كردوەتەوە، لە رونكردنەوەیەكدا دەڵێت تا ئێستا د.فوئاد مەعسوم داواكاری فەرمی پێشكەش نەكردووە و چاوەڕوانی بڕیاری یەكێتیی نیشتمانیی كوردستان و هێز و لایەنە كوردستانییەكان دەكات بۆ یەكلاكردنەوە ئەو پرسە، ئەوەش لە كاتێكدایە سەردار عەبدوڵا وەك كاندیدی سەربەخۆ خۆی بۆ پۆستی سەرۆك كۆمار كاندید كردوە.\nژمارەی كاندیدانی پۆستی سەرۆك كۆمار و كاندیدە سەربەخۆكان\nچەند سەرچاوەیەكی تایبەت بۆ ئاژانسی هەواڵی عێراقییە(ا ه ع) ڕایەنگەیاند: 18 كاندید بۆ پۆستی سەرۆك كۆمار مامەڵەی فەرمیان پێشكەشی ئەنجومەنی نوێنەران كردووە.\nئەو سەرچاوانە ڕاشیانگەیاند: دوای تەوبوونی دەوامی فەرمی لە رۆژی 23ی ئەم مانگە مامەڵەی هیچ كەسێكی تریان وەرنەگرتووە.\nبۆ یەكەمجاریش لە مێژووی عێراقدا ژنێك خۆی بۆ پۆستی سەرۆك كۆمار كاندید كرد، لەوبارەیەوە\nسروە عەبدولواحید كاندید سەربەخۆ ڕایگەیاند بە فەرمی خۆی بۆ پۆستی سەرۆك كۆمار كاندید كردووە.\nلە كۆنگرەیەكی رۆژنامەوانیدا سروە عەبدولواحید ڕایگەیاند، بۆ بەدەستهێنانی پۆستی سەرۆك كۆمار لەلایەن هیچ حزب و لایەنێكی سیاسییەوە پشتیوانی ناكرێت و وەك كەسایەتییەكی سیاسیی كورد و بێلایەن خۆی كاندید كردووە.\nوتیشی لە رێگەی خۆكاندیدكردنی بۆ پۆستی سەرۆك كۆمار دەیەوێت ئەو پەیامە بگەیەنێت، و بەسەرجەم لایەنە سیاسییەكان بڵێت كە ژنیش دەتوانێت ئەو جۆرە پۆستانە وەربگرێت.\nپارتی دیموكراتی كوردستان كاندیدكردنی بەرهەم ساڵح بۆ پۆستی سەرۆك كۆمار رەتدەكاتەوە و دەڵێت بۆ ئەم خولە ئەو پۆستە مافی پارتییە\nده‌ستپاكى نوێنه‌رایه‌تى:هه‌ردوو وه‌زاره‌تى كاره‌با وپیشه‌سازى پاڵێوراون بۆ گۆڕانكارى وه‌زارى\nساكۆ:ده‌بێت جه‌ژنى ڕه‌مه‌زان خاڵى وه‌رچه‌رخان وتێپه‌ڕاندن به‌ره‌و پاڵپشتى وبه‌یه‌كه‌وه به‌ستن بێت\nپۆلیسى بابل بوونى هه‌ڵمه‌ته‌كانى ده‌ستگیركردنى هه‌ڕه‌مه‌كى له‌سه‌نته‌رى شاره‌كه وشاره‌دێى ئه‌بى غه‌ره‌ق ڕه‌تكرده‌وه\nكه‌عبى به‌بۆنه‌ى هاتنى جه‌ژنى پیرۆزى ڕه‌مه‌زان پیرۆزبایی له‌گه‌لى عێراق ده‌كات\nدیوانیه بڕیاریدا به‌كه‌مكردنه‌وه‌ى ڕێوشوێنه‌كانى قه‌ده‌غه‌ى هاتوچۆى سه‌رتاسه‌رى


ئایا منداڵ لەباربردن تاوانە؟ د. دیلمان ئازاد وەڵام دەداتەوە - تۆڕی میدیایی خەڵک\nئایا منداڵ لەباربردن تاوانە؟ د. دیلمان ئازاد وەڵام دەداتەوە\nیەکیک لەو بابەتانەی لە پزیشکی دادوەری مامەڵەی لەگەل دەکەین حالاتی لەبارچوون بەس ئەگەر تاوان و جیابوونەوەو سکاڵای لەسەر بیت ئینجا دەبیتە حالەتی پزیشکی دادوەری.\nئەو حالەتەی باسی دەکەم یەکیکە لە سەدەها حالەت رۆژانە روودەدات .\nدوو هاوسەر هاتبونە سەر حالەتی لیک جیابوونەوە پرسیارمان کرد بۆ جیا دەبنەوە؟ ئافرەتەکە لە وەڵام گوتی من زگم هەبوو زانیم پێمان بەخێو ناکریت بەدزی لەبارم برد لە عیادەکی بچوکی تاریکی پەنا کۆڵانان..ئیستاش میردەکەم زانی دەیەوی لیم جیابیتەوە لەسەر ئەوە بۆیە دادوەر ناردوومی تاکو دلنیا بێتەوە لەوەی لەبارچوونم هەیە.ئینجا باسی شێوازی لەبارچوونەکەی کرد کەچۆن بۆی کردووە کە بەداخەوە کارەساتە ئەوەی روودەدات.\nلەم بابەتە دەمەوێ ئەوە باس بکەم جگە لە کوشتنی روحێک ماڵیکیش تێک چوو لەسەر ئەو تاوانە..لە یاسای عیراقی لەباربردنی مندال بە تاوان هەژمار دەکریت و سزای لەسەرە بۆ هەردوو لا ئەوەی لەبارچوونەکە ئەنجام دەدات و ئەوی دەیەوێ مندالەکە بچووێنی.\nلە رووی زانستیەوە ئەو کاری لەباربردنی مندال زۆر زیانی هەیە لەسەر تەندروستی ئافرەتەکە و بە یەکیک لە هۆکارەکانی مردن دادەنریت بەتایبەتی ئەگەر وەک ئەوەی ئێستا روودەدات لە کۆلانان بکریت و بە ناتەندروستی.\nتکایە رێگری بکەن بە هەموو لایەک لەکاری نا یاسایی و تاوان ..\nلە جیاتی ئەوە هەول بدریت کار بکریت لەسەر چاککردنی یاسایی لەباربردن لە یاسای عیراقی نەک ئەو جۆرە کەسانە لە تاریکی کۆلانان وەک مافیا بازرگانی دەکەن بە گیانی مرۆڤ و بەشێوەیەکی دڕندانە..


ژنانی پێشمەرگەی یەكێتی: لەپێناو بەدیهێنانی ئامانجەكانی شەهید دیار تێدەكۆشین | ROJnews\nژنانی پێشمەرگەی یەكێتی: لەپێناو بەدیهێنانی ئامانجەكانی شەهید دیار تێدەكۆشین\nدووشەممە, 8 يول 2019 - 19:39\nژنانی پێشمەرگەی یەكێتی نیشتمانی كوردستان سەرەخۆشییان لەبنەماڵە و هەڤاڵانی شەهید دیار غەریب كرد و وتیان نابێت ڕێگەبدەین دوژمنان و داگیركەرانی كوردستان دڵخۆش ببن و ئێمە ئامانج و خەونەكانی شەهید دیار بەدی دەهێنین.\nئەمڕۆ یەكەم ڕۆژی مەراسیمی پرسەی شەهید دیار غەریب ئەندامی كۆنسەی سەرۆكایەتی گشتی كەجەكە لە شاری سلێمانی بەڕێوەچوو، نوێنەرانی حیزب و لایەنە سیاسییەكان و توێژەكانی هاوڵاتیان بەشداری پرسەكەیان كرد و سەرەخۆشییان لە كەس و كار و هەڤاڵانی شەهید دیاركرد، ژنانی پێشمەرگەی یەكێتیش بەشداربوون لە مەراسیمی پرسەكەدا و سەرەخۆشییان لە كەس و كار و هاوڕێ و هەڤاڵانی شەهید دیار كرد.\nژنانی پێشمەرگەی یەكێتی وتیان: ئێمە پرسە و سەرەخۆشی خۆمان ئاراستەی كەس و كار و هەڤاڵانی شەهید دیار دەكەین، هەر پێشمەرگەیەك لەهەرشوێن و پارچەیەكی كوردستان شەهید دەبێت ئێمە بەهی خۆمان و ڕۆڵەی خۆمانی دەزانین، كاتێك كەسێك ناوی پێشمەرگە لەخۆی دەنێت و خەبات دەكات لەپێناو ئاشتی و ئازادی و سەرفرازی كوردستاندا پێمان وایە تەنها بۆ یەك پارچەی كوردستان هەوڵنادات، ئێمە دەزانین ئەو سنورانەی كە دروستكراون بۆ ئێمەی كورد بەزۆر دروستكراون و خەباتی ئێمەش بۆئەوەیە ئەو سنورانە نەهێڵین بەڵام بەداخەوە تائێستاش دەستی دوژمن دەگاتە ڕۆڵەكانی كورد لە هەرشوێنێكی ئەم نیشتمانە.\nوتیشیان، بێگومان شەهید دیار یەكەم شەهید نیە ئێمە دەبێت ورەمان بەرزبێت، شەهید دیارەكانمان لەهەموو كوردستاندا زۆرن، هاوڕێ و هاوخەبات و هاوسەنگەری شەهید دیار زۆرن، ئێمە ناهێڵین داگیركەران و ناحەزانی كوردستان دڵخۆش ببن، ئاوات و خەونەكانی شەهید دیار بەدی دەهێنین.


پارتی بە فەوجێکی ٢٠٠ چەکدارییەوە بە هانای داعشەوە دەچێت - RojNews\nپارتی بە فەوجێکی ٢٠٠ چەکدارییەوە بە هانای داعشەوە دەچێت\nپارتی بەمەبەستی وەستاندنی ئۆپەراسیۆنی تووڕەیی فورات و هاوکاری چەتەکانی داعش، فەوجی سەلاحەدینی لە دێرەزۆر جێگیرکردووە، کە لە ٢٠٠ چەکداری پارتی پێکدێت.\nئاژانسی هەواڵی دیها، ئەمڕۆ لە هەواڵێکدا ڕایگەیاند، کە پارتی بەمەبەستی هاوکاری چەتەکانی داعش بۆ وەستاندنی ئۆپەراسیۆنی تووڕەیی فورات لەلایەن شەڕڤانانی هێزەکانی سوریای دیموکراتییەوە، ٢٠٠ چەکداری ناردووە بۆ ناوچەکانی ئەبو فاس، کە دەکەوێتە نێوان شەداد و ڕەقە و هەروەها مالیحا کە دەکەوێتە ٥٠ کیلۆمەتری ڕۆژئاوای شاری حەسەکەوە.\nلە ناو فەوجی سەلاحەدیندا کەسێک هەیە بەناوی ئەبو یاسر کوردستانی، کە ماوەی ١٠ ساڵ چەکداری پارتی بووە، هەروەها ڕاشگەیەندراوە، کە ئەبو یاسر یەکێک بووە لە دامەزرێنەرانی فەوجی سوڵتان موراد، کە بەشداری ئۆپەراسیۆنی قەڵغانی فوراتیان کرد بۆ داگیرکردنی ناوچەکانی باکوری سوریا.\nفەوجی سەلاحەدین کە پێکهاتووە لە چەکدارانی پارتی دیموکراتی کوردستان- عێراق، لە ساڵی ٢٠١٥دا بەمەبەستی پشتگیریکردنی هێزەکانی ئۆپۆزسیۆنی سوری نێڕدرا بۆ حەلەب و پاش ناردنی ئەو فەوجە، هێرشەکانی هێزەکانی ئۆپۆزسیۆن بۆسەر گەڕەکی شێخ مەقسود دەستیپێکرد، کە گەڕەکێکی کوردنشینە.\nهەروەها ئاماژە بەوەش دراوە، کە پارتی ئەو فەوجەی بەتایبەتی بۆ شەڕی دژی یەکینەکانی پاراستنی گەل- یەپەگە و یەکینەکانی پاراستنی ژن- یەپەژە، لەو ناوچانەدا جێگیرکردووە.


یه‌کی ئایار شایی یان شیوه‌ن؟ – www.facebook.com/sekoy.anarkistan ***** sekoy-anarkistani-kurdiy-zman@riseup.net\n29/04/2013 Anarchistan ئەنارکیستان\nئه‌و ده‌مه‌ی کرێکاران خۆیان به خۆیان به ئامرازه سه‌ره‌تاییه‌کانی خۆیانه‌وه،له بۆ به‌رژه‌وه‌ندییه چینایه‌تییه‌کانی خۆیان، به ڕووی خاوه‌نکاران و دامو ده‌زگا مافییه‌کانی ده‌وڵه‌تدا ته‌قینه‌وه، هێشتا هزری (ده‌ستەبژێری هۆشمه‌ندی پێشڕه‌و) قۆزاخه‌بوو، توانای ئه‌وه‌ی نه‌بوو به‌زۆری زۆرداری خۆی بکاته سوره‌ی به‌رله‌شکر و ناوه‌ڕۆکی بزووتنه‌وه‌ی کرێکاران کرمێ بکات،به‌ڵام دواتر ئه‌هلی ئه‌و هزره بۆ گه‌یشتن به مه‌رامی خۆی، بوون به دوو به‌شه‌وه، تا ئێستاش هه‌روایه، به‌شێکیان دووره‌په‌رێز و شه‌رمنانه به‌شداری یادکردنه‌وه‌کانی یه‌کی ئایار ده‌که‌ن، به‌شه‌که‌ی دی له‌ژێر په‌رده‌ی پاکڕاگرتنی ڕه‌سه‌نی بیروباوه‌ری شۆڕشگیرییدا به‌شداریکردنی خۆده‌رخستن و شای و لۆغان ڕه‌تده‌که‌نه‌وه، بانگه‌شه بۆ شیوه‌ن ده‌که‌ن. ئیدی به‌بێ ئه‌وه گیوێ به‌وه بده‌ن ، که یه‌کی ئایار له‌ڕووی مێژوییه‌وه بۆته سه‌مبولی خه‌باتی شۆڕشگێڕانه‌ی بزووتنه‌وه‌ی کرێکاران، گیانه ئینته‌رناسیۆنالیستییه‌که‌شی ملوێنه‌ها مرۆڤ ده‌وروژێنێت، ئەگه‌ر یه‌کی ئایار وه‌ك سمبولی خه‌باتی بزووتنه‌وه‌ی کرێکاران واتایه‌ك ببه‌خشێت، ئه‌وا واتای به‌رده‌وامیدان به خه‌باتی بزووتنه‌وه‌ی کرێکاران، دژی سەرمایەداری و ده‌وڵه‌ت ده‌به‌خشێت. لێره‌دا پرسیار ئه‌وه‌یه؛ جا که‌وایه بۆچی ئه‌هلی هزری (ده‌ستبژێری هۆشمه‌ندی پێشڕه‌و) چۆته که‌لیشه‌یتان و چووه به چه‌قی نه‌عله‌تدا و گۆشه‌گیربوه و بۆته دژه ته‌وژم و داوای شیوه‌ن ده‌کات، به‌و بیانووه‌وه، که گوایه کرێکار جه‌ژنی نییه؟ وابزانم وه‌ڵامی ئه‌و پرسیاره له پرسیاره‌كە خۆیدایه و ئه‌وان داخ و حه‌سره‌تی ئه‌وه ده‌چێژن،که یه‌کی ئایار دەستكردی (ده‌ستبژێری هۆشمه‌ندی پێشڕه‌و) نه‌بووه، ئێستاش تازه به تازه ناتوانرێت جڵه‌وی بگرێت، هه‌روه‌ها ئه‌و ئه‌هله بڕوای وایه، که ئه‌و ده‌مه بزووتنه‌وه‌ی کرێکاران هیچی نه‌کردوه به‌هیچ هه‌ر چیه‌کیشی ده‌ستخستبێت، پێشکه‌وتن و گۆڕانی کۆمه‌ڵگه‌ی سه‌رمایه‌داری خۆی سەپاندوویەتی، به‌واتایه‌کی دی ده‌ست و دیاری سه‌رمایه‌دارییه،سه‌رمایه‌داران ده‌ست و دڵفراوانبوون !\nمیژوو شایه‌ته* که کرێکاران خۆبه‌خۆیی له‌و موماره‌سه‌یه‌دا ماهییه‌تی چینی خۆیان سه‌لماند، به‌بێ ئه‌وه‌ی چاوه‌ڕوانی بەزەیی ده‌ستێکی جادوویی ده‌ره‌وەی خۆیان بکه‌ن، جگه له‌وه کرێکاران له تاقیکردنه‌وه‌کانی که‌وتن و هه‌ڵسانه‌وه‌کانی خۆیانه‌وه، ڕێکخستنه سه‌ره‌تاییه‌کانی خۆیان بۆ ئه‌و ته‌قینه‌وه‌یه دروستکردن و ئاماده‌یانکردن،سه‌رباری ئه‌وه، گرنگی هه‌ستی گیانی نێونەتەوەیی ئه‌و خۆده‌رخستن و شایی و لۆغانه، جارێکی دی مێژوو شایه‌ته، که بزووتنه‌وه‌ی کرێکاران له‌وێدا په‌نگی نه‌خوارده‌وە و نه‌مرد، به‌پێچه‌وانه‌وه پاش سه‌دان که‌وتن و هه‌ڵسانه‌وه، قۆناخ به قۆناخ یه‌کی ئایار پاش یه‌کی ئایار، خۆی نوێده‌کرده‌وه و شێوازه‌کانی خه‌باتی خۆی ڕادیکالانه ده‌گۆڕی و ده‌یگه‌یانه پله‌یه‌کی بڵندتر، سه‌ره‌تای سه‌ده‌ی بیسته‌م، کاتێك به‌لشه‌فیکه‌کان و مه‌نشه‌فیکه‌کان** سه‌رخه‌ویان ده‌شکاند، کرێکاران سۆڤیه‌ته‌کانی خۆیان دروستده‌کرد و کارگه و زه‌وییە‌کانیان لە سەرمایەدار و دەرەبەگەكان دەسەندنەوە و بەخۆیان به‌ڕێوهیاندەبردن، هێنده‌ی نه‌برد، که ئه‌و ده‌رده کوشنده‌یه، له قاپی ده‌وڵه‌ته‌کانی دیكەی دا، ئه‌لمانیا ١٩١٨- ١٩١٩ئیسپانیا- ئیتالیا ١٩٣٦ له هه‌موو جێگه‌کانی کارکردن، کۆڕه کرێکارییه‌کانیان دروستده‌کردن، تا دواتر هێدی هێدی، یه‌ك له دوای یه‌ك که‌وتنە به‌ر گورزی خاوه‌نکاران و ده‌وڵه‌ته‌کان*** و دیسانه‌وه ئه‌و بارە بووه سه‌ره‌تایه‌کی نوێ بۆ به‌رده‌وامبوون، وه‌کو وتم شێوازی خه‌باتی کرێکاران گۆڕانێکی چلۆنایه‌تی ڕادیکالی به‌خۆوه‌دیت، پاش ئه‌و هه‌موو گورزخواردنه، کرێکاران به‌رده‌وام دژی خاوه‌نکاران و ده‌وڵه‌ته‌کان، هه‌ر سه‌رقاڵی خۆڕێکخستن بوون، لێره و له‌وێ هه‌ر درێژه‌یان  به خه‌بات و جه‌نگی چینایه‌تی داوه، ها ئه‌وه ڕاپه‌ڕینی ملوێنی 1968ی فه‌ره‌نسا و ئه‌لمانیا و یابان، ها ته‌ماشاکه‌ن خه‌باتی کرێکارانی لە یۆنان، ئیتالیا، فه‌ره‌نسا، ئیسپانیا، میسر، تونس، ئامێد، هه‌ر به‌رده‌وامه، هاوکات سەرمایەداریش هه‌ردوو سه‌ری دونیای لێهاتۆته‌وه یه‌كو ناتوانێت له‌و قه‌یرانه ئابورییە کۆمه‌ڵایه‌تییه قوتار بێت، که تێکه‌وتووه!\nکرێکارانی دونیا، نه‌ك هه‌ر یه‌کی ئایار، به به‌رهه‌می خه‌باتی خۆیان ده‌زانن، یادکردنه‌وه‌ی ساڵانه‌شی به به‌شێکی دانه‌بڕاو له زنجیره‌ی خه‌باتی چینایه‌تی ده‌زانن ،كردار و خەباتیان ئه‌و ڕاستییه ده‌سه‌لمێنێت.\nته‌ماشاکه ئه‌م ساڵیش چۆن له سه‌راتاپای دونیادا کرێکاران به ئاڵا سوور و سوور/ڕه‌شه‌کانه‌وه ده‌ڕژێنه سه‌ر شەقامەکان و هاواری دابینکردنی ئازادی و دادپه‌روه‌رییه‌کی کۆمه‌ڵایه‌تی، که له به‌رابه‌ریی ئابورییه‌وه سه‌رچاوه‌یانگرتبێت، ھاوكات ته‌ماشای (ده‌ستبژێری هۆشمه‌ندی)ش بکه‌ن، چۆن له قه‌راخی شەقامەکان ڕه‌نگهه‌ڵگه‌ڕا و واقوڕماو بوونه‌ته بینه‌ره خۆشه‌ویسته‌کان و کوژراوی ئاخ و حه‌سره‌تی ئه‌وه‌ن، که ئه‌وه‌یان له‌ده‌ستده‌رچووه و  ناتوانن، جڵه‌وبه‌ده‌ست بن، گه‌ر جڵه‌وبه‌ده‌ست بوونایه، نه ده‌بوو یه‌کی ئایار هه‌ر یه‌ك ڕۆژ بووایه ده‌بووایه کۆتایی نه‌هاتایه.\n* ( کارل مارکس ) وتوویه‌تی ” مێژوو ته‌نها زانستێكه، ئێمه ده‌یناسین و بڕوای پێده‌که‌ین”\n** بڕوانه ئه‌و بابه‌ته‌ی (لینین) ده‌رباره‌ی ڕاپه‌ڕینی مۆسکۆ، ئه‌و له‌و بابه‌ته‌دا وتوویه‌تی”ڕاپه‌ڕینی مۆسکۆ ١٩٠٥سه‌لماندی، که کرێکاران سه‌د جار چه‌پڕه‌وترن له ڕێکخراوه‌کان به ئێمه‌شه‌وه”\n*** یه‌که‌م گورز له مۆسکۆ-پترۆگراد-کڕۆنشتات، سه‌روه‌رانی شۆڕشی ڕوسی وه‌شاندیان….تد\nPrevious Post١ أیار ….. تمردNext Postدەوڵەت؛ بابەتێك بۆ گفتوگۆ لە نێوان مارکسیستەکان و ئەنارکیستەکانی کوردستان/ بەشی حەوتەم


ئەردۆغان دەچێتە ڕوسیا و لەگەڵ پوتن كۆدەبێتەوە – تۆڕی میدیایی خەڵک\nئەردۆغان دەچێتە ڕوسیا و لەگەڵ پوتن كۆدەبێتەوە\nڤلادیمیر پوتن و ڕەجەب تەیب ئەردۆغان لە ڕوسیا كۆدەبنەوە، بەپێی ڕاگەیەنراوی كۆشكی كرملین، پرسی سیاسی، بازرگانی و ئابوورییەكان تاووتوێدەكرێن.\nكۆشكی كرملین لە ڕاگەیەنراوێكدا بڵاویكردەوە، بڕیارە سبەینێ چوارشەممە 29/9/2021 ڤلادیمیر پوتن سەرۆكی ڕوسیا و ڕەجەب تەیب ئەردۆغان، سەرۆك كۆماری توركیا لە شاری سوچی كۆببنەوە و پرسە نێودەڵەتییەكان تاووتوێدەكەن و هەماهەنگی نێوان ڕوسیا و توركیا دەخرێتە بەر باس، هەروەها گفتوگۆی ورد لەسەر كێشە نێودەوڵەتییەكانی ئێستا دەكرێت؛ لەوانە بارودۆخی سوریا، لیبیا، ئەفغانستان و باشووری قەوقاز.\nهاوكات، فەرمانگەی پەیوەندییەكان لە سەرۆكایەتیی كۆماری توركیاش ڕایگەیاندووە، ئەردۆغان لەسەر بانگهێشتی ڤلادیمیر پوتن سبەینێ چوارشەممە سەردانی ڕوسیا دەكات.\nئەمەش لە لەكاتێكدایە، لە چەند ڕۆژی ڕابردوودا ڕوسیا لە ئیدلب هێرشە ئاسمانییەكانی بۆ سەر گرووپە چەكدارەكانی نزیك لە توركیا چڕتر كردوونەتەوە.\nکۆمەڵێک بیرۆکەی جوان لە وڵاتانی جیهانەوە کە لە کوردستانیش دەتواندرێت سوودی لێوەربگیرێت\nخەڵك- لە ئۆپەراسیۆنی دوێنێی سوپای توركیا بۆسەر چیای گارە لانی كەم 9 سەربازی توركیا كوژراون. (زیاتر…)\nئەمریكا گەرەنتییەك بە كوردانی ڕۆژئاوا دەدات\nخەڵك- ئەندامێكی لیژنەی ناوەندی پارتی دیموكراتی كوردستانی سوریا ڕایدەگەیەنێت، پێویستە پرسی كوردەكانی سوریا لەلایەن كۆمەڵگای جیهانییەوە بەدواداچوونی…\nلیرەی توركی بۆ ئاستێكی پێوانەیی نوێ دابەزی\nخەڵك- دراوی توركیا پاشەكشەی بەردەوام بەخۆوە دەبینێت و لەبەرانبەر دۆلاردا ئاستێكی پێوانەیی نوێ تۆماردەكات، ئەمەش ترسی لای وەبەرهێنەران دروستكردووە،…\n18 تشرینی دووهەم 2021 9.40 pm\nخەڵك بڕیارە ھەفتەی داھاتوو وەزیری بەرگری ئەمریكا و فەرماندەی گشتی ھێزەكانی سوریای دیموكرات كۆببنەوە.\nئایدن مەعروف: ئاگرەكەی توركیا، خەمباری كردووین\n31 تەموز 2021 9.15 am\nخەڵك- ئەندامێكی مەكتەبی سیاسیی بەرەی توركمانی ڕایدەگەیەنێت، بەهۆی ئەو ئاگرانەی لە دارستانەكانی توركیا كەوتوەتەوە،…


هەڵوێستی حیزبی دێموكرات سەبارە‌ت بەرێكکەوتننامەی ناوکیی نێوان كۆماری ئیسلامی ئێران و گرووپی ١+٥\n22:37 - 27 پووشپەڕ 2715\nکوردستان میدیا: دەفتەری سیاسی حیزبی دێموکراتی کوردستانی ئێران سەبارەت بە رێککەوتنە ئەتۆمییەکەی نیوان رێژیمی کۆماری ئیسلامی ئێران و ولاتانی پێنج کۆ یەک بەیاننامەیەکی بڵاو کردەوە.\nلەبەشێکی ئەو بەیاننامەیەدا هاتووە: رابردوو نیشانی داوە لەو جۆرە حاڵەتانەدا سەركوت‌و فشار بۆ سەر خەڵك بەرینتر‌و زیاتر‌و بێ‌بەزییانەتر دەبێ و لە دەرەوەی وڵاتیش رێگا دەدات كۆماری ئیسلامی ئێران بە رێژەیەكی بەرچاوتر لە پێشوو یارمەتی هاوپەیمانانی خۆی لە ناوچە وەك بەشارئەسەد، حیزبوڵڵای لوبنان، حوسییەكانی یەمەن‌و باقی گرووپە تیرۆریستییە ورد‌و درشتەكانی بدا.\nلەرەوتی زیاتر لەدوو دەیە هەوڵی كۆماری ئیسلامی ئێران بۆ كاركردن لەسەر پڕۆگرامی ناوکیی بە مەبەستی دەستپێراگەیشتن بە چەكی ناوکیی كە بە شێوەیەكی نهێنی و بەدوور لە چاوی ئاژانسی نێونەتەوەیی وزەی ناوکیی بەڕێوەی دەبرد، پاش ئاشكرا بوون‌و لەقاودانی ئەو هەوڵەی رێژیم كە نیگەرانی كۆمەڵگای جیهانی و بە تایبەت وڵاتانی رۆژئاوای لێكەوتەوە. هەر بۆیە كۆمەڵگای جیهانی بۆ پێشگرتن لە دەست پێڕاگەیشتنی كۆماری ئیسلامی بە چەكی ناوکیی زنجیرە گەمارۆیەكیان بە كۆ و بە تاك لە رێگای دام و دەزگا نێونەتەوەیییەكان خستە سەر كۆماری ئیسلامی ئێران.\nئەو گەمارۆیانە هەرچەند هەر لە سەرەتاوە شوێنی خۆیان لەسەر ئابووری ئێران دانا، بەڵام كۆماری ئیسلامی ئێران هەر بڕیارێكی لەو پێوەندییەدا بە كاغەز پارە‌و هەر ئاكامێكی ئەو گەمارۆیانەی لەبەرژەوەندی ئابووری ئێران و گەیشتن بە خودكفایی رادەگەیاند، ئەو رەوتە لە باس و خواستی ناوکیی كۆماری ئیسلامی ئێران لەگەڵ وڵاتانی رۆژئاوایی ماوەی نزیك بە دوازدە ساڵی خایاند تا سەرئەنجام ئاكامی گەمارۆكان زۆر بەرین و شوێندانەرتر بوون لەسەر ئابوری و وەزعی رێژیم و ناچاری كرد بە جیددی بچێتە پشتی مێزی وتووێژ و بۆ خۆ رزگاركردن لە ئاسەواری رووخێنەری ئەو گەمارۆیانە لەسەر خۆی، هەنگاو هەڵبگرێ.\nرەوتی دانیشتن و وتووێژی جیددیتر لەسەر پرسی ناوکیی ئێران نزیك بە ٢٢ مانگی خایاند و سەرەئەنجام رۆژی سێشەممە رێكەوتی ٢٣ی پووشپەڕی ١٣٩٤ی هەتاوی بەرانبەر بە ١٤/٧/٢٠١٥ی زایینی دوو لایەنی دانوستانكار رێككەوتن‌و نێوەڕۆكی رێككەوتنامەكەیان مۆر كرد كە بە رواڵەت هەموو لایەكی پێوەندیدار بەم مەسەلەیە پێی رازین. رێكەوتنێك كە نە هەموو ئامانجەكانی رۆژئاواییەكانی بۆ هەمیشە دابین كردووە و نە بەرزەفڕی و داخوازییەكانی كۆماری ئیسلامی بە پەلە و دەستبەجێ‌هێناوەتە دی.\nلە هەول‌ومەرجی دوای قەبووڵی ئەو رێككەوتنامەیەدا‌و سوك بوون یا لاچوونی گەمارۆكان كۆماری ئیسلامی ئێران نەك خەڵكی ئێران، پشوویەكی تازەی دێتەوە بەر و بە ئازادبوونی دارایە بلوككراوەكان و فرۆشی نەوتی زیاتر‌و داهاتی پتر دەستی لە باری ئابووریەوە ئاوەڵەتر بێ، لەو بارەوە هێندێ‌كەس‌و لایەن وای لێكدەدەنەوە كە ئەم وەزعە شوێن لەسەر باشبوونی وەزعی ژیان‌و گوزەرانی خەڵك دادەنێ، لە حاڵێكدا بە ناسیاوییەك كە لەسەر نێوەرۆكی كۆماری ئیسلامی و سیاسەت‌و كردەوەكانی تا ئێستای لە دەست دایە پێشبینی دەكرێ‌كە لانی هەرە كەمی ئەم ئابوورییە چاوەڕوان كراوە بۆ لای خەڵك‌و بە قازانجی ژیان‌و گوزەرانی خەڵك بێ‌و بەشی هەرە زۆری لە نێوخۆی وڵاتدا بۆ دەزگا سەركوتكەرەكان، ئەمنییەكان، ئیتلاعات‌و دامەزراوزەكانی دیكەی سەر بە رێژیم و بە تایبەت سوپای پاسدارنی ئینقلابی ئیسلامی ئێران تەرخان بكرێ‌تا لەسەر مانەوەی رێژیم‌و سەركوتی ئاوادیخوازان‌و تەنانەت جیابیرانی نێو رێژیم شێلگیرتر‌و پێداگرتر بن.\nرابردوو نیشانی داوە لەو جۆرە حاڵەتانەدا سەركوت‌و فشار بۆ سەر خەڵك بەرینتر‌و زیاتر‌و بێ‌بەزییانەتر دەبێ و لە دەرەوەی وڵاتیش رێگا دەدات كۆماری ئیسلامی ئێران بە رێژەیەكی بەرچاوتر لە پێشوو یارمەتی هاوپەیمانانی خۆی لە ناوچە وەك بەشارئەسەد، حیزبوڵڵای لوبنان، حوسییەكانی یەمەن‌و باقی گرووپە تیرۆریستییە ورد‌و درشتەكانی بدا، بەهێزبوون و پشت ئەستووربوونی ئەوانەش بە كۆماری ئیسلامی ئێران بە مانای درێژەكێشانی ئاژاوە‌و شەڕ‌و ئاوارەیی‌و وێرانی لە ناوچە دەبێ.\nبە واتایەكی دیكە دەست ئاوەڵەبوونی كۆماری ئیسلامی لە باری ئابورییەوە وەك ئاكامێكی ئەو رێككەوتنامە ئەگەر لە لایەك تا رادەیەك نیگەرانی رۆژئاواییەكان لەدەست پێڕاگەیشتنی كۆماری ئیسلامی بەچەكی ناوکیی دەرەوێنێتەوە، بە پێچەوانەوە نیگەرانی خەڵكی ناوچەی رۆژهەڵاتی نێوەڕاست‌و وڵاتانی ئەو ناوچەیە‌و هاوپەیمانەكانی ئەوان لە رۆژئاوا لە دەخاڵەت‌و دەستێوەردانی كۆماری ئیسلامی ئێران نیگەرانتر دەكا‌و چوونكە بەربڵاوتربوونی ئاڵۆزییەكانی ئێستایی ناوچەی لێدەكەوێتەوە. بەتایبەت كە وێ‌دەچێ‌ئەم رێككەوتننامە ناوکیییە بە جۆرێك پێوەندی سیاسی و دیپلوماتیكیشی بەدوای خۆیدا بێنێ كە رێژیمی كۆماری ئیسلامی ئێران بەكەڵك وەرگرتن لەو پێوەندیانە زیاتر‌و چالاكتر لە پێشوو سەركوتی ئازادیخوازانی ئێران بگرێتەبەر‌و لە ناوچەشدا ئاژاوەگێڕی و دەخاڵەتەكانی خۆی پەرەپێ بدا‌و لە ئاست هەموو ئەوانەدا بە بێ‌دەنگی و بێ‌تەفاوەتی رۆژئاواییەكان لە لەقاودانی ئەم سیاسەت و كردەوانەیدا دڵنیا بێ‌یا كەمتر بۆی گرینگ بێ.\nبەلەبەرچاوگرتنی ئەو راستیە كە رێككەوتننامەی كۆماری ئیسلامی ئێران‌و ١+٥ تەنیا مەسەلەی ناوکیی رێژیمی لە خۆ گرتووە‌و مەسەلەی دەخاڵەت‌و دەست تێوەردانی كۆماری ئیسلامی لە وڵاتانەی ناوچە‌و پێشێلكردنی مافی مرۆڤ‌و مافی نەتەوەكان‌و مافی ژنان‌و سەركوتی بەردەوام‌و بێسنووری ئازادیخوازانی ئێرانی لە نێوخۆدا نەگرتوەتەوە نییە و باسێكی پێشگیرانەیان لێ‌نەكراوە دەكرێ بە راشكاوی بڵێین ئەگەر ئەو رێككەوتنامەیە تا رادەیەك كێشەی كۆماری ئیسلامی ئێران‌و ١+٥ ی لە سەر مەسەلەی ناوکیی چارەسەر كردووە، كێشەی خەڵك‌و نەتەوەكانی ئێرانی‌و ئازادیخوازانی ئەو وڵاتە‌و تەنانەت كێشەی وڵاتانی ناوچەش لەگەڵ كۆماری ئیسلامی هەر لە جێگای خۆیانن‌و لە داهاتوودا رەنگە پەرەگرتوویی زیاتریش بە خۆیانەوە ببینن.\nلەو پێوەندییەدا حیزبی دێموكراتی كوردستانی ئێران بە ٧٠ ساڵ خەباتی بێ‌پسانەوە و بەردەوام بۆ دابینبوونی دێموكراسی‌و دابینبوونی مافی نەتەوایەتی كورد‌و هێنانە دی عەداڵەت‌و دادپەروەری و مافی ژن لە ئێراندا كە وەك پێش ئەو رێككەوتنامە‌و تەنانەت پێش هاتنەسەركاری كۆماری ئیسلامیش بۆ ئەو بەها جیهانی‌ومرۆییانە لە تێكۆشاندا بووە لە داهاتووشدا شێلگیرانە خەباتیان بۆ دەكا‌و لەسەر رێبازی خۆی سوور دەبێ و رێگای خەبات تا سەركەوتن‌و گەیشتنی بەو بەهایانە بە پشتبەستن بە كۆمەڵانی خەڵكی كوردستان دەپێوێ.\nئەو راستیەش لەبەرچاوە كە ئەگەر بە دوای ئەو رێككەوتنەدا تەنانەت ئاڵوگۆڕ لە چالاكی ناوکیی كۆماری ئیسلامی ئێراندا پێك بێ‌ئاڵوگۆڕ لە سیاسەت‌و كردەوە‌و نێوەڕۆكی رێژیمدا پێك نایە‌و هەر ئەوەش مەترسی رێژیم بۆ سەر كۆمەڵگایی جیهانی لە جێگای خۆی دێلێتەوە. بۆیە پێویستە وڵاتانی رۆژئاوایی‌و ئامریكا ئەو راستیە لەبەرچاو بگرن و ئەو بەها مرۆڤیانەی وەك دێموكراسی، مافی نەتەوەكان و... نەخەنە ژێر سێبەری ئەم رێككەوتننامەیە.\nخەباتی كورد لەكوردستانی ئێران خەباتێكی رەوایە بۆ مافێكی ئینسانی، نەتەوایەتی و ئازادیخوازنەیە. خەباتێكە بە رابردوویەكی روون‌و بە داهاتوویەكی گەش، بۆیە ئەو خەباتە تا دابینبوونی دێموكراسی، مافی نەتەوایەتی‌و هاتنەدی عەداڵەت‌و دادپەروەری هەر بەردوام دەبێ‌بێ‌كارتێكەری بەرژەوەندی هیچ سیاسەت‌و لایەنێكی دەركی. تێكۆشەرانی حیزبی دێموكراتی كوردستانی ئێران‌و رۆڵە خەباتگیرەكانی كورد لەو خەباتەدا كاریگەری مێژوویی خۆیان نیشان دەدەن.


لێکۆڵەری تایبەت بە کەیسی دەستێوەردانی ڕووسیا لە هەڵبژاردنەکانی ساڵی 2016 ی سەرۆکایەتی ئەمەریکا، ڕاپـۆرتی ئەنجامی لێکۆڵینەوەکانی ڕادەستی ولیەم باڕ وەزیری داد کرد.\nولیەم باڕ ئەمڕۆ هەینی لە نامەیەکیدا بۆ کۆنگرێس، گوتی لێکۆڵینەوەکانی ڕۆبەرت مۆلەر سەبارەت بە کەیسی دەستێوەردانی ڕووسیا و بابەتەکانی دیکەی پەیوەستەوە تەواوبووە و بە دەستی گەیشتووە وە لە ماوەی دوو ڕۆژی داهاتوو کۆنگرێس لە پـوختەیەکی ڕاپـۆرتەکە ئاگاداردەکاتەوە.\nجەختی کردەوە هیچ کۆسپـێک لە بەردەم لێکۆڵینەوەکەدا دروست نەکراوە چ لە لایەن وەزارەتی داد یان هەرچ لایەنێکی دیکەوە.\nگوتیشی لەگەڵ ڕۆبەرت مۆلەر و جێگری وەزیری داد کۆدەبێتەوە بە مەبەستی ڕاوێژکردن لە بارەی هەندێک بەشی ڕاپـۆرتەکە لەوەی ئایا بە کۆنگرێس بدرێت یاخود بۆ ڕای گشتی ئاشکرابکرێن یان نا.\nوەزیری داد باسی لەوەش کرد پـوختەیەکی ڕاپـۆرتەکە بۆ ئەمەریکایـیەکان بڵاودەکاتەوە کە بەشە نهێنیـیەکانی لێکۆڵینەوەکەی تێدا نەبێت.\nبەپـێی یاسای ئەمەریکا دەبێت وەزیری داد کۆمیتەی دادوەری لە کۆنگرێس لە ئەنجامە سەرەکیـیەکانی لێکۆڵینەوەکە ئاگاداربکاتەوە.\nخانم نانسی پـڵۆسی دیموکرات، سەرۆکی ئەنجومەنی نوێنەران و چەک شومەر ڕێبەری دیموکراتەکانی کەمینە لە ئەنجومەنی سینات پـێکەوە ڕاگەیاندنێکیان لەم بارەیەوە بڵاوکردەوە و تیایدا داوایان لە وەزیری داد کرد تەواوی ڕاپـۆرتەکە ئاشکرابکات و دۆکۆمێنت و ئەنجامەکان بدات بە کۆنگرێس. هەروەها داواشیان لێکرد هیچ ئەنجامێک یان بەڵگەیەکی لێکۆڵینەوەکانی مۆلەر نەدات بە سەرۆک ترامپ یان بە پارێزەر و فەرمانبەرەکانی. لەگەڵ ئەوانشدا نابێت کۆشکی سپی قسە لەسەر ئەو بڕیارانە بکات کە لە بارەی ئاشکراکردنی بەشەکانی ڕاپـۆرتەکە و بەڵگەکانی دەدرێن.\nمیچ مەککۆنەڵ ڕێبەری کۆماریـیەکانی زۆرینە لە ئەنجومەنی سینات ئەویش لەسەر تویتەرەکەی ڕاگەیاندنێکی بڵاوکردەوە و تیایدا خۆشحاڵی خۆی دەربڕی بە بۆنەی تەواوبوونی لێکۆڵینەوەکانی ڕۆبەرت مۆلەر لە بارەی دەستێوەردانەکانی ڕووسیا لە هەڵبژاردنەکانی سەرۆکایەتی ساڵی 2016 .\nگوتیشی" هیوادارم ئەم ڕاپـۆرتەی مۆلەر ڕۆڵی هەبێت لە بەهێزکردنی هەوڵەکانمان بۆ پاراستنی دیموکراسیـیەکەمان."\nخانم سارا ساندەرز گوتەبێژی کۆشکی سپـی ئەویش لە ڕێگەی تویتەرەکەیەوە ڕایگەیاند " هەنگاوی داهاتوو دەکەوێتە سەر ولیەم باڕ وەزیری داد، وە ئێمەش چاومان لە ڕێـیە بۆ ئەوەی پـرۆسەکە ڕێڕەوی خۆی وەربگرێت. کۆشکی سپی هیچی لە بارەی ڕاپـۆرتەکەی لێکۆڵەری تایبەت پـێنەگەیشتووە یان لێی ئاگادارکرابێتەوە."\nدەزگا هەواڵگریـیەکانی ئەمەریکا پـێشتر گەیشتنە ئەو ئەنجامەی ڕووسەکان هەوڵیان داوە دەستوەربدەنە هەڵبژاردنەکانی ئەمەریکا لە ڕێگەی هاککردنی ئیمەڵی دیموکراتەکان و پاشان بڵاوکردنەوەی ئیمەیڵە هەستیارەکانیان لە ماڵپەڕەکانی وەکو ویکیلیکس. دیموکراتەکان دەڵێن بڵاوکردنەوەی ئەو ئیمەیڵانە کاریگەری خراپی هەبووە لەسەریان لە میانەی هەڵبژاردنەکاندا.\nسەرۆک ترامپ بە توندی ڕەتیدەکاتەوە هیچ پەیوەندیـیەکی بە ڕووسیاوە هەبێت و ڕەتیدەکاتەوە سەرکەوتنی ئەو لە هەڵبژاردنەکاندا لە ئاکامی دەستێوەردانی ڕووسیاوە بووبێت.


به بڕیاری دادگا و به تۆمه‌تی كه‌مته‌رخه‌می به‌رامبه‌ر هاوسه‌ره‌كه‌ی ئافره‌تێك 3400 دۆلارقه‌ره‌بوو به هاوسه‌ره‌كه‌ی ده‌دات\nبه بڕیاری دادگا و به تۆمه‌تی كه‌مته‌رخه‌می به‌رامبه‌ر هاوسه‌ره‌كه‌ی ئافره‌تێك 3400 دۆلارقه‌ره‌بوو به هاوسه‌ره‌كه‌ی ده‌دات\nدادگای توركیا له ئه‌نقه‌ره بڕیاریدا به غه‌رامه كردنی ئافره‌تێك به‌هۆی نواندنی كه‌مته‌رخه‌می به‌رامبه‌ر مێرده‌كه‌ی و ئه‌مه‌ش دوای ئه‌وه دێت ئه‌م دوو هاوسه‌ره به‌رده‌وام تۆمه‌ت ئاڕاسته‌ی یه‌كتر ده‌كه‌ن سه‌باره‌ت به له ئه‌ستۆگرتنی به‌خێوكردنی كوڕه‌كه‌یان.\nچیرۆكی كێشه‌ی ئه‌م خێزانه ده‌گه‌ڕێته‌وه بۆ 11 ی نۆڤێمبه‌ری مانگی 2016 كاتێك مێردی ئه‌م ئافره‌ته كه ناوی محه‌مه‌ده ده‌گه‌ڕێته‌وه بۆ ماڵه‌وه و كوڕه ساڵ و نیوه‌كه‌ی و هاوسه‌ره‌كه‌ی له ماڵه‌وه نابینێت و دوای ئه‌وه‌ی محه‌مه‌د پێ ده‌زانێت كه مێردی خوشكه‌كه‌ی له هه‌مان كاتدا دیار نه‌ماوه و له‌سه‌ر ئه‌م بابه‌ته سكاڵای یاسایی له‌سه‌ر تۆماركردوون به‌و تۆمه‌ته‌ی هاوسه‌ری خوشكه‌كه‌ی له‌گه‌ڵ هاوسه‌ره‌كه‌ی خۆی و منداڵه‌كانی ڕایان كردووه.\nله 13 ی نۆڤه‌مبه‌ری 2016 هاوسه‌ری محه‌مه‌د ده‌زگاكانی دادوه‌ری توركیای ئاگادار كردۆته‌وه كه ته‌نها له‌گه‌ڵ كوڕه‌كه‌ی ڕۆیشتوه و ته‌نها به‌هۆی گرنگی نه‌دانی محه‌مه‌د بووه به هاوسه‌ره‌كه‌ی .\nله‌سه‌ر ئه‌م كه‌یسه محه‌مه‌د داوای جیابوونه‌وه‌ی له هاوسه‌ره‌كه‌ی كردوه له‌گه‌ڵ پێدانی 50 هه‌زار لیره‌ی توركی وه‌ك قه‌ره‌بوویه‌ك بۆ ئه‌و زیانانه‌ی كه ئه‌م ئافره‌ته به مێرده‌كه‌ی گه‌یاندوه.\nدادگا بڕیاری ئه‌وه‌یداوه كه هه‌ردوولا هه‌ڵه‌یان كردوه و به‌خێوكردنی منداڵه‌كه دراوته‌وه ده‌ستی ئافره‌ته‌كه و پێدانی 3400 دۆلاری ئه‌مه‌ریكی به مێرده‌كه‌ی چونكه دڵسۆز نه‌بووه بۆی و پیاوه‌كه‌ش مانگانه 47 دۆلاری ئه‌مه‌ریكی به خێزان و منداڵه‌كه‌ی بدات.\nئه‌م بابه‌ته 2338 جار خوێنراوه‌ته‌وه\nسێ گرفته باوه‌كه‌ی دوای هاوسه‌رگیری\nبۆ ژیانت پێویستت به 5 جۆر هاوڕێ ده‌بێت\nبه‌وێنه.. فێڵێكی ئاسان ته‌مه‌نی پاتری مۆبایلی ئایفۆن درێژ ده‌كات\n7 ڕێنمایی گرنگ بۆ ژیانێكی ته‌ندروست


به‌ڵێ پیاوان زیاتر خیانه‌تكارن؟!\nبه‌شێكشی یه‌وه‌ندی به پیاوه‌كه‌وه هه‌بێت. ئه‌وه‌ی په‌یوه‌ندی به ژنه‌وه هه‌یه. ئه‌وه‌یه: ساردو سڕه و هیچ شاره‌زاییه‌كی ده‌رباره‌ی ئه‌و شێوازانه نیه كه پیاو خواستی له ژن هه‌یه. پیاو خواستی سێكسی زۆری له ژن هه‌یه. له‌سه‌ره‌تادا. پیاو\nڕه‌مه‌زان سیسته‌می خواردن و خه‌وتن ئه‌گۆڕێت، به‌ڵام سیسته‌می خۆشه‌ویستی كه‌مناكاته‌وه\nبه بیانووی ئه‌وه‌ی كه مانگی ڕه‌مه‌زانه، دووره په‌رێزی ته‌واو له هاوسه‌ره‌كه‌ت مه‌كه. ئه‌ویش وه‌ك تۆ ماندووه. له سه‌عات 3 ه‌وه فڕكان فڕكانیه‌تی تا سه‌عات6، ئێواره‌یش یه‌ك دنیا قاپ ده‌شوات. ئێ ده هیچ نه‌بێت، ئه‌ركی چایی دوای نان بگره ئه‌ستۆ خۆ\nفراش الزوج والثقافة العيب\nاوستاذ: قاسم حسين صالَح ـ رئيس جمعية نفسية عيراقية


بارزانی دامەزرێنەری قوتابخانەی نوێی كوردایەتی\nكە باسی لێڤەگەڕ (مەرجەعیەت)ی مەسعود بارزانی دەكرێ ناكرێ مێژووی ئەو كەسایەتیە لە ساڵەكانی تەمەنیەوە كورت بكرێتەوە، بەڵكو دەبێت وەك درێژكراوەی زیاتر لە دوو سەت ساڵی فكر و فەلسەفە و رێبازی كوردایەتی مامەڵەی لەگەڵ بكرێت، كە عەقیدەی بارزان پێكدەهێنێت، لەسەر دەستی شێخ عەبدولسەلامی گەورە دامەزراوە، ستوونەكانی عەقیدەكە لەسەر سێ چەمكی (خواپەرستی، مرۆڤدۆستی، خاكویستی) دامەزراوە، دواتر لە لایەن نەوەكەی شێخ عەبدولسەلامی دووەم ئەو فكر و فەلسەفەیە گۆڕدرا بۆ بزاڤێكی سیاسی و رێكخراو كە بە بزووتنەوەی رزگاریخوازی گەلی كوردستان (بزووتنەوەی كوردایەتی) ناسراوە و شێخ عەبدولسەلامی دووەمیش وەك دامەزرێنەر و باوكی ئەو بزاڤە ناسرا.\nشێخ ئەحمەد بارزانی لە رابەرایەتی كردنی هەردوو شۆڕشی (دووەم و سێیەم)ی بارزان درێژەی بەو مێژووە دا و یاسا و رێساكانی عەقیدەی بارزانی كردە بەشێك لە ژیانی رۆژانەی تاكەكان و هەموو تێفكرینی بارزانیەكان (بارزانی بوون عەقیدەیە، نەك عەشیرەت و ناوچەیەكی جوگرافی دیاریكراو) هەر بەو بیروباوەڕەوە بەشداریان لە دامەزراندن و بەرگریكردن كرد لە كۆماری دیموكراتی كوردستان لە مهاباد، بەو باوەڕەش مستەفا بارزانی شۆڕشی ئەیلولی هەڵگیرساند كە جگە لەوەی شۆڕشێكی هاوچەرخ و رێكخستوو و بەهێز بوو، توانی بۆ یەكەمین جاریش لە مێژووی نوێی گەلی كوردستان بیردانك (زاكیرە)ی هاوبەشی لە نێوان كورد وەك نەتەوە و كوردستانیان وەك گەل دروست بكات، كوردانی هەرچوار پارچەی كوردستان شۆڕشیان بە هی خۆیان دەزانی و خۆشیان بە هی شۆڕش دەزانی، بە هەمان شێوە هەموو پێكهاتە ئاینی و نەتەوەیەكان هەمان هەستیان بۆ شۆڕش و رابەرەكەی هەبوو،بۆیە شۆڕشی ئەیلول بە قوتابخانەی كوردایەتی و مستەفا بارزانیش وەك باوكی روحی گەلی كوردستان ناسرا.\nلە قۆناغی دوای كۆچی دوایی مستەفا بارزانی كە دوژمنان گرەویان لەسەر لەناوچوونی بزاڤی كوردایەتی دەكرد، مەسعود بارزانی نەك هەر درێژەی بەو مێژووە و رێبازە دا، بەڵكو توانی مێژوو و مرۆڤی كوردستانی لە رابەرایەتی كردن و سەرخستنی ریفراندۆم بۆ سەربەخۆیی كوردستان بگەینێتە خاڵێكی وەرچەرخانی دیرۆكی و لەو خاڵەدا مێژووی ژێردەستەیی و داگیركاری بپچڕێنێ و بۆ یەكەمین جار ئیرادەی خەڵكی كوردستان بەسەر ئیرادەی داگیركەران سەربكەوێ، لەوێوە دەرگای بەسەر قوتابخانەیەكی نوێی ناو رێبازی كوردایەتی كردەوە كە قوتابخانەی (خۆنەچەماندنە) ئەو قوتابخانەیەی لە دوای راپەڕینەوە مەسعود بارزانی بناغەكەی داناوە و هەموو هەوڵ و كار و بزاڤێكی بۆ ئەوە بووە كە مرۆڤی كوردستانی ئامادە بكرێ بۆ ئەوەی قۆناغی ئیرادەی داگیركراو و لەرزۆك تێبپەڕێنێ و ئامادە بكرێ بۆ ئەوەی بە ئیرادەیەكی ئازاد و سەربەخۆوە بڕیار لە چارەنووسی خۆی بدات، بەوەش مەسعود بارزانی توانی تەجاوازی هەموو سەركردەكانی پێشی خۆی بكات و ئەو قۆناغە بە ناوی خۆیەوە گرێ بدات.\nبۆیە كاتێك باسی مەرجەعیەتی سەرۆك بارزانی دەكرێ پێویستە لەسەرەوەی مێژووی ململانێی حیزبایەتی و دوور لە حیساباتی سیاسی وشك و لە گۆشەنیگای كەسی و گروپەوە تەماشا بكرێ و مامەڵەی لەگەڵ بكرێ. مەرجەعیەتی بارزانی لە سەر ئاستی هەرێمایەتی و نێودەوڵەتی تا رادەیەكی زۆر یەكلابۆتەوە و لە ناوخۆی كوردستانیش ئەگەر بەرچاوتەنگی و عینادی سیاسی و گیانی تۆڵەكردنەوەی حیزبایەتی نەبێت ئەوە دەبێ كوردستانیان وەك لێڤەگەڕ و ژێدەری هێز و رابەری بزاڤی رزگاریخوازی دەست بە بارزانیەوە بگرن.


نێردەی نەتەوە یەكگرتووەكان لە كەمی بەشداری دەنگدەران نیگەرانە\nنشر بتاريخ: 12 تشرين1/أكتوير 2021\nنێردەی نەتەوە یەکگرتوەکان بۆ هاریکاری عێراق دەربارەی هەڵبژاردنەکانی عێراق رایگەیاند، زۆر گرنگە درك بە گرنگیی هەڵبژاردنەکان بکرێت بەوەی ئەو هەڵبژاردنانە وەدیهێنانی داواکارییەك بوو، کە دوو ساڵە بە بەردەوامی عێراقییەکان داوای دەکەن و پێنجەمین هەڵبژاردنیشە لە مێژوی دیموکراسی تازە پێگەیشتوی عێراقدا، دەشڵێت، "رێژەی بەشداریکردن بۆ زۆرکەس مایەی نائومێدی بو".\nنێردەی نەتەوە یەکگرتوەکان بۆ هاریکاری عێراق لەراگەیەندراوێکدا کە وێنەیەکی بۆ خەندان نێردراوە، رایگەیاندوە، "10ی تشرینی یەکەم ڕوژێك بو بۆ هەمو عێراقییەکان، ئێمە خۆشحاڵین بەتێبینیکردنی ئەنجامدانی پرۆسەکە بە رەوانی و سانایی، هەروەها پرۆسەکە چەندین پێشوەچونی تەکنیکی و ڕێکاریی گەورەی بەخۆوە بینی، هەرچەندە رێژەی بەشداریکردن بۆ زۆرکەس مایەی نائومێدی بو".\nئاماژەی بەوەشکردوە، "زۆر گرنگە درك بە گرنگیی هەڵبژاردنەکانی ئەم جارە بکرێت، بەوەی ئەو هەڵبژاردنانە وەدیهێنانی داواکارییەك بو، کە دو ساڵە بە بەردەوامی عێراقییەکان داوای دەکەن و پێنجەمین هەڵبژاردنیشە لە مێژوی دیموکراسی تازە پێگەیشتوی عێراقدا، نەتەوە یەکگرتوەکان شانبەشانی عێراقییەکان وەستایەوە لە پێش و لە کاتی هەڵبژاردنەکان و بەردەوامیش دەبێت لە ڕۆژانی ئایندەدا".\nنێردەی نەتەوە یەکگرتوەکان بۆ هاریکاری عێراق ئەوەشی خستوەتەڕو، "کۆمسیۆنی باڵای سەربەخۆی هەڵبژاردنەکانیش شایانی دەستخۆشین بۆ هەوڵ و کۆششە ماندو نەناسەکانیان لە ڕێکخستنی هەڵبژاردنەکانی ئەمجارەدا، هەروەها دەستخۆشی لە هێزە ئەمنییە عێراقییەکان دەکەین لە هەمبەر کۆششەکانیان لە ڕۆژی دەنگدان".\nنێردەی نەتەوە یەکگرتوەکان بۆ هاریکاری عێراق دەڵێت، "هەڵبژاردنەکان خودی خۆی ئامانج نیە، بەڵام ئامڕازێکە بۆ وەدیهێنانی ئامانجێک ئەو ئامانجەش باشترکردنی حکومڕانییە. گەلی عێراق شایانی کەمتر نیە، کاتیش کڕۆکی بابەتەکەیە".


ئێستا تایبەتمەندی Netfilx HDR لەسەر مۆبایلەکانی XPERIA XZ PREMIUME کاردەکات! – کەی ئای تی ئێن\nهەروەکو دەیزانین، پێگەی نێتفلیکس لە جیهانی فیلم و دراماکاندا گەورەیە و خاوەن زۆرترین بینەرە لەو بوارەدا. کۆمپانیای نێتفلیکس لە چەند مانگی ڕابردوو تایبەتمەندی HDRـی بۆ سیستەمەکەی خۆی ڕاگەیاند. بەمە بەکارهێنەرانی مۆبایلەکان دەیانتوانی بینەری فیلمەکان بن بە تایبەتمەندی بینینی HDR، بەڵام تەنیا بەکارهێنەرانی ئێڵجی جی ٦ دەیانتوانی بەم تایبەتمەندیە فیلمەکان ئیشپێبکەن، ئەویش بەهۆی ئەوەی کە ڕوونمای مۆبایلەکانیان پشتگیری لە تایبەتمەندی DolbyVision دەکرد.\nئێستاش کۆمپانیاکە بۆ ئەم تایبەتمەندیە پشتگیری زیاتری مۆبایلەکان دەکات، ئەو مۆبایلانەی کە خاوەن تایبەتمەندی HDRـن. لەمەودوا بەکارهێنەرانی مۆبایلی ئێکسپێریا ئێکس زێد پریمیەم دەتوانن ئەو ناوەڕۆکانەی نێتفلیکس بە HDR کارپێبکەن کە پشتگیری له تەکنەلۆژیاکە دەکەن، نێتفلیکس نوێبکەنەوە بۆ ئەوەی تایبەتمەندیەکە بە دەستبخەن، بەڵام هەموو فیلمەکانی نێتفلیکس پشتگیری له تەکنەلۆژیاکانی DolbyVision – HDR ناکەن.\nبەڵام پێویستە بەکارهێنەران پلانی ڕوونی 4kـی بۆ هەژمارەکەیان بکڕن بۆ ئەوەی بەم تایبەتمەندیە بینەری فیلمەکان بن و لەگەڵ ئەوەشدا، گرنگە کە ڕوونمای مۆبایلەکەت خاوەن ڕوونی 4K بێت! له ئێستادا بەکارهێنەرانی مۆبایلی ئێکس زێد پریمیەم دەتوانن بەم تایبەتمەندیە سێری فیلمەکان بکەن، ئەوەش بە هۆکاری ئەوەی کە ڕوونمای مۆبایلەکە خاوەن تەکنەلۆژیای HDRـە بە ڕوونی 4k، ئەمەش چێژێکی تر بە بەکارهێنەرانی مۆبایلەکان دەبەخشێت.\nسەیرکردنی فیلمەکان بە تایبەتمەندی HDR پێویستی بە پلانی پریمیەم هەیە لە پێگەکە، هەروەها دەبێت نێتفلیکس نوێبکەنەوە و ڕوونی فیلمەکان بخەنە سەر بەرزترین ئاست، لەگەڵ ئەوەشدا پێویستت بە ئینتەرنێتێک دەبێت کە خێرایی ۲٥ مێگابت لە چرکەیەکدا وەربگرێت. سەرنجی ئێوە لەسەر ئەم هەنگاوەی نێتفلیکس چیە؟\nتاگەکان Sony Xperia XZ Premium سۆنی ئێکسپێریا سۆنی_ڕوونما


ئایا ئاهەنگی سەری ساڵ حەرامە؟\nبەشێک لەپیاویانی ئاینی باس لەحەرامی بەشداریکردن لەئاهەنگەکانی سەری ساڵ دەکەن. خۆی بەشداری لەئاهەنگ لای ئەم تایپە لەپیاوی ئاینی حەرامە، بەشداری لەئاهەنگی سەری ساڵ بەمانای مەسیحیەت و یادەوەری کریسمس نیە ئەوەندەی بونی بۆشاییەکی گەورەیە، کە کۆمەڵگەی کوردی لەدنیایەکدا دەژی کە کەمترین ئاهەنگی تێدایە.\nکاتێک کچ و کوڕەکەم داوای کڵاوی سورم لێدەکەن هیچ لە مانای کریسمس نازانن و گرنگیش نیە بزانن ئەوەندەی چێژ لە چوونەدەرەوە دەبینن. کۆمەڵگەی ئێمە خاڵیە لە ئاهەنگ تۆ هەر فتوا دەردەکەیت و خەڵکیش بەقسەت ناکەن لەبەر چی؟ لەبەر ئەوەی بێتاقەت بوون لە نەسیحەتی بێ بەدیل. تۆ بۆ قبوڵتە هەموو شتێکت لە دەرەوە بۆ بێت ؟ تەماشایەکی خۆت بکە لە جل و بەرگەوە بۆ خواردن، یەک شتم پێ بڵێ بەرهەمی خۆت بێ؟ لە مۆبایل و ئۆتۆمبیلەوە داهێناروی دەرەوەی خۆتن و قبوڵتە بەڵام مۆراڵی دەرەوەی خۆت قبوڵ نیە.\nجا ئەوە حاجی لە سلێمانیەوە چووە بۆ ئەڵمانیا عەمەلیاتی چاوی کردووە، بە چاوی ساغەوە گەڕایەوە خەڵکی وتیان حاجی چارەسەرەکەت چۆن بوو؟ حاجی وتی: بەڕاستی دکتۆری چاکیان هەیە نەخۆشخانەی باشیان هەیە بەڵام بەداخەوە ئافرەتیان زۆر رووتە و لەڕووی ئەخلاقەوە سفرن. حاجی بێئاگا لەوەی کە زانست بەشێکی پەیوەستە بە ئازادی جل و بەرگ و ئازادی ژیانکردنەوە. ئەو کۆمەڵگانەی کە تەداخول لە شەخس و جلوبەرگ و سلوکی ئەوی تر دەکەن، کەمترین محاوەلەی زانستیان هەیە.\nتۆ دژ بە خۆرئاوای بەڵام دژ بەو کەرەستانەی خۆرئاوانیت کە وەک مرۆڤێکی تەمەڵ و تەوەزەل بەکاریان دێنیت. ئوسامە بنلادن دژ بە خۆرئاوا بوو بە سیاسەت و کۆمەڵگە و بیناکانیەوە، بەڵام بن لادن کە کوژرا یەک جانتا پڕ دۆلاری ئەمریکی پێ بوو. بنلادن دژ بە پارەی ئەمریکی نەبوو بەڵام دژ بە سلوک و سیاسەت و شارستانیەتی ئەمریکی بوو.\nمەلا لە کوردستان لە جل و بەرگەکەیەوە بۆ مایکی مزگەوت و کۆی پێدراوەکانی دەوروبەری، دروستکراوی دەرەوەی وڵاتە، بەڵام دژ بە کڵاوی سوری کریسمسە. ئەم تایپە لە مەلا بەرماڵەکەی ژێریشی دروستکراوی وڵاتی سینە، بەڵام دژ بە هەر هەوڵێکی دەرەکیە بۆ تێکەڵبوون و کرانەوە و ئاهەنگ و دابەشکردنی پێکەنین.\nلە یادی کریسمس دا خەڵکی لە دنیا ئاهەنگ دەگێڕن، بەڵام لە یادی پێغەمبەری ئیسلامدا هیچ ئاهەنگێک نیە جگە لە مەولود و لاوانەوە و شیرینی ( گەورەترین مەترسی لەسەر مرۆڤ لە ئێستادا نەخۆشی شەکرەیە) . نەوەی ئێستامان ئەم فۆرمە لە یادەوەری ناوێت و ئەم جۆرە لە یادکردنەوە، نەوەی دنیای ئێمە لەم سەردەمەدا تێر ناکات.\nتۆ کریسمس حەرام دەکەی لەبەر ئەوەی یادکردنەوەی ئاینێکی ترە، ئەی خۆ ئاهەنگی نەورۆز و چوونەدەرەوەش حەرام دەکەی؟ کەواتە قسە لەسەر کریسمس نیە ئەوەندەی قسە لەسەر ئەوەیە تۆ دژ بە کرانەوە و ئاهەنگی. باشە ئەوە کورد ئاهەنگ ناکات، تەماشای درامای تورکی ناکات، ئەی چی بکات؟ تۆ دەبێت بەدیلت پێ بێت بۆ ئاهەنگ و بۆ پڕکردنەوەی بۆشاییەکانی ئینسان لەم دەڤەرە.\nبۆ نمونە تۆ دەڵێی ڕۆژی خۆشەویستی (ڤالانتاین) حەرامە، ئەی بەدیلت چیە؟ تۆ ئەگەر بتەوێت کچان و کوڕانی ئەم عەسرە وەکو داپیرە و باپیرە پەیوەندییان هەبێت ئەوە هەڵەی. تۆ ئەگەر بتەوێت نەوەی ئەم سەردەمە وەک نەنک و باپیرم هاوسەرگیری بکەن، ئەوا جگە لە ماندوکردنی دەروونی خۆت هیچی تر ناکەی. دەی تۆش وەرە ڕۆژی حەزرەتی عائیشە بکە بە ڕۆژی خۆشەویستی گوڵ ئاڵوگۆڕکردن، با خەڵک پەنا بۆ ڤالانتاین نەبات. تۆ وەرە لە یادی پێغەمبەری ئیسلامدا با هەموو جلی ئاڵاو واڵا بپۆشین، ئەوکات کەس یادی کریسمس ناکاتەوە. تۆ دەتەوێ کۆمەڵگە ڕەشپۆش و ڕەساسیپۆش بێت و پێت حەرامە ئافرەت بۆن لەخۆی بدا؟ ئیتر چۆن خەڵک پەنا بۆ یادکردنەوە دەرەکیەکان نابات.\nئەوە هاوڕێیەکم کە دیدێکی ئیسلامی هەیە بۆ دیاردەکان وتی کاک عەزیز دەزانی ئەو پەیکەرانەی سلێمانی شاریان ناشرین کردووە و هیچ هونەرێکیان تیا نیە؟ منیش وتم ئەگەر ڕەخنەت لە کارە هونەرییەکانە بۆ ئەوەی پەیکەری جوانتر هەبێت ئاساییە، بەڵام تۆ بۆ بەئاشکرا ناڵێی پەیکەر حەرامە و تەواو؟\nتۆ مەڵێ ئاهەنگی سەری ساڵی زاینی حەرامە، بە ئاشکرا پێم بڵێ من دژ بە هەڵپەڕکێ و جلی ڕەگاوڕەگ و گۆرانی و سەیران و کرانەوەم. تۆ ڕاستگۆیانە بڵێ من دژ بە کرانەوەم.\nمن و هاوسەر و کچ و کوڕەکەم لە کریسمسدا دەچینە دەر و بەشداری ئەم یادە دەکەین، منداڵەکانم کڵاوی سور لەسەر دەکەن وەک ساڵانی ڕابردوو، ئەگەر تۆش مژەی ئەوەم پێ دەدەی لەڕۆژی لەدایکبوونی پێغەمبەری ئیسلامدا دوور بکەویتەوە لە شیرینی و مەولود و دەف و سروتی ئاینی و موسوڵمانانی کوردستان بە جلی ئاڵاو واڵاوە یادی پێغەمبەری ئیسلام بکەینەوە، ئەوا لە ئێستاوە ناچمە دەر و خۆم بۆ یادی لەدایکبوونی پێغەمبەری مرۆڤایەتی ئامادە دەکەم. لەیادی کۆچی پێغەمبەردا کە سەری ساڵی کۆچییە، خۆم و منداڵەکانم بە جلی ئاڵاو واڵاوە دێینە سەر شەقامەکان و یەک سڵاوات لێدەدەین لە دیداری پێغەمبەر سەلەڵاهو عەلەیهی وەسەلام.\n1 بێدەنگی‌و تەور وەشێنێک لەپایتەخت\n2 ئەم پەیامە هەر نەگەیشت؟\n3 پارێزگارە بێدەسەڵاتەکان\n4 قادری حاجی عەلی چی فێركردین؟\n5 چاوەکان لەسەر سێ شەممە\n6 چۆن بمرین؟\n7 لەبەردەم کەلتوری ترامپدا\n8 هەڵبژاردنەکانی ئەمریکا، لە میوزیکەوە بۆ تویت\n9 لەبەردەم ئەمریکایەکی تردا\n10 سێبەری گۆڕو بەرزایی\n11 كام غەدر، كام سەركردە؟\n12 بەدەم ڕێگاوە دەنگەدەنگ، لەو بەرزاییەوە بێدەنگی\n13 چالێنجی دار، مەرگی دارستان\n14 زۆر سەیرە ئەو بەغدایە\n15 چەقۆکێشەکانی دوای بەکر عەلی\n16 چوار پەرەگراف\n17 ڕانیە وەک مۆدێل\n18 چیت وت؟ خۆپیشاندان؟\n19 ئەودیوی پەنجەرەكە\n20 پارلەمانتاری گاڵتەجاڕ\n21 نەوشیروان مستەفا، بۆ هاوڕێم سەردار عەزیز\n22 کام پارلەمان؟ کام پارێزبەندی؟\n23 مامۆستا عەلی باپیر، خەڵک چی بکات؟\n24 ڕۆژنامەنوس، خوێن‌و زیندان\n25 پارتی قەت عاقڵ نابێ\n26 ڕۆژێک ئەستێرەیەک هەڵدێ\n27 جەنگاوەری تارمایی\n28 ساڵی نوێ، ڕەقەمێكی تر\n29 لەو شێرە پەڕۆیە سڵ بکەنەوە\n30 هاتن، کوڕەکان هاتن\n32 بۆچی ئەم جەژنە ساردو سڕ بو؟\n33 نیشتیمانێکی بریندار\n34 زەینەب‌و سایەو دنیای ئێمە\n35 بێشەرمیش بەوڕادەیە؟\n36 ئەوەی لەشیلادزێ ڕویدا\n37 هونەری جوتبون\n38 سێوەکەی چەمچەماڵ


کوردیپێدیا - 25-12-2016\n📅 25-12-2016 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\nسێ برا شەهیدەکە\n- یوکسەل موتلو هاوسەرۆکی شاروانی ناوچەی ئاکدەنیز و سەعدون دۆغان هاوسەرۆکی هەدەپەی شاری مێرسین ئەمڕۆ لەلایەن هێزە ئەمنییەکانی تورکیاوە دەستگیرکران، بە بڕیاری دادگای شاری مێرسینی تورکیا.\n- ئایجان ئازما و عەلی بالین، هاوسەرۆکانی پارتی دیموکراتی گەلانی شارۆچکەی سلۆپی، بە بڕیاری دادگا دەستگیرکران.\n- هێزەکانی سوریای دیموکرات (یەپەگە هێزی سەرەکییەتی) رایگەیاند، شەڕڤانانی ئۆپەراسیۆنی توڕەیی فورات گوندی جەعبەری رۆژهەڵاتیان لە دەستی داعش رزگار کردووه و و بەره و گوندی جەعبەری رۆژئاوا پێشرەوی دەکەن.\n- سێ برا بەناوەکانی (مەزهەر، رەفعەت، عوسمان فارس) لە گوندی قیروانی درباسیێی رۆژئاوای کوردستان لەسەر سنووری نێوان رۆژئاوا و باکووری کوردستان، لەلایەن هێزە ئەمنییەکانی تورکیا دەستڕێژیان لێکرا و بەوهۆیەوە گیانیان لەدەستدا.\n1. 👁 ژێرخانی کارەبای سلێمانی بەرەو داڕمان دەڕوات\n1. 👁 رەفعەت فارس\n2. 👁 عوسمان فارس\n3. 👁 مەزهەر فارس\n1. 👁 سەعدون دۆغان\n2. 👁 یوکسەل موتلو\n➕ ئەم بابەتە لەلایەن: (هاوڕێ باخەوان)ەوە لە: Dec 25 2016 9:13AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 26 2016 10:38AM باشترکراوە\n👁 ئەم بابەتە 8,552 جار بینراوە\n📷 فایلی وێنە 1.0.1 35 KB Dec 25 2016 9:13AM هاوڕێ باخەوان


ئینفۆگرافیک - هەواڵەکانی جیهانی ئیسلام\nشه‌ممه 23 نیسان 22 - 14:08\nئینفۆگرافیک: گروپەکانی دژبەری تاڵیبان لە ئەفغانستان\nلەگەڵ ڕووخانی حکومەتی ئەفغانستان بە سەرۆکایەتی ئەشرەف غەنی و کۆنترۆڵکردنی ئەو وڵاتە لەلایەن تاڵیبانەوە، نزیکەی ١٠ گروپ بوونی خۆیان لە ناوچە جیاجیاکانی ئەفغانستان لە دژی تاڵیبان ڕاگەیاندووە.\nشه‌ممه 22 كانونی دووه‌م 22 - 23:14\nئینفۆگرافیک: هێرشە ئاسمانی و مووشەکیەکانی رژێمی ئیسرائیل بۆ سەر سوریا لە ساڵی ٢٠٢١\nلە ساڵی ٢٠٢١دا رژێمی زایۆنیستی ٢٨ هێرشی بۆ سەر پێگە و بنکەکانی سوپای سوریا لە ناوچە جیاجیاکانی ئەو وڵاتە ئەنجام داوە.\nشه‌ممه 8 كانونی دووه‌م 22 - 10:00\nلەسەرەتای شەڕی یەمەنەوە تا ئێستا بە گشتی ٨٢ باڵافڕی جۆراوجۆر لەو وڵاتەدا تێکشکاوە کە ٤٢ـیان تایبەتن بە سعودیە، ١٨ـیان ئیمارات و ١٩ـیان ئەمریکا، یەک باڵافڕ مەغریب، یەک باڵافڕ بەحرەین و هەروەها یەک باڵافڕیش ئوردن.\nچوار شه‌ممه 5 كانونی دووه‌م 22 - 19:43\nئینفۆگرافیک: ئۆپەراسیۆنەکانی موشەکی و درۆنی ئەنساروڵڵا لە ساڵی ٢٠٢١\nئاماری ئۆپەراسیۆنەکانی موشەکی و فڕۆکە بێفڕۆکەوانی ئەنساروڵڵا و سوپای یەمەن لە دژی پێگەکانی هاوپەیمانی سعودیە لە ناو خاکی سعودیە و یەمەن لە ساڵی ٢٠٢١دا\nدوو شه‌ممه 3 كانونی دووه‌م 22 - 23:54\nبڵاوکردنەوەی چەند پۆستەرێکی شەهیدانی فەرماندە\n“هەواڵەکانی جیهانی ئیسلام” بەبۆنەی دووەمین ساڵۆگەڕی شەهیدبوونی حاج قاسم سولێمانی و ئەبومەهدی موهەندیس چەند پۆستەرێکی ئەو شەهیدانە بڵاودەکاتەوە.\nهه‌ینی 31 كانونی یه‌كه‌م 21 - 23:00\nئینفۆگرافیک: گروپە بەرخۆدانەکانی عێراقی\nدوای تیرۆرکردنی شەهید حاج قاسم سلێمانی و ئەبومەهدی موهەندیس لەلایەن ئەمریکاوە لە ٣ی کانوونی دووەمی ٢٠٢٠دا، تا ئێستا ١٦ گروپی نوێی خۆڕاگری عێراقی بوونی خۆیان بۆ بەرەنگاربوونەوەی هێزە داگیرکەرەکانی ئەمریکی لە عێراق ڕاگەیاندووە.\nدوو شه‌ممه 28 حوزه‌یران 21 - 00:45\nلە سەرەتای شەڕی یەمەنەوە تا ئێستا ٦٥ باڵافڕی جۆراوجۆر لەم وڵاتە تێکشکاوە کە لەم ژمارەیە ٣٥ـیان تایبەتە بە سعودیە، ١٧ـیان ئیمارات، ١٠ـیان ئەمریکا، یەک باڵافڕ مەغریب، یەک باڵافڕ بەحرەین و هەروەها یەک باڵافڕیش ئوردن.\nهه‌ینی 11 حوزه‌یران 21 - 17:27\nئینفۆگرافیک: زیانە زرێپۆشیەکانی سعودیە لە ئۆپەراسیۆنی (جیزان الواسعة)ی ئەنساروڵڵا لە باشوری جیزان\nئاماری زیانە زرێپۆشیەکانی سعودیە (بەپێی وێنە بڵاوکراوەکان) لە ئۆپەراسیۆنی “جیزان الواسعة”ی ئەنساروڵڵا وەک خوارەوەیە:\nهه‌ینی 14 ئایار 21 - 16:35\nئینفۆگرافیک: باڵە سەربازییەکانی بەرخۆدانی فەلەستین\n۱- کەتیبەکانی شەهید عیززەدین ئەلقەسام:کەتیبەکانی شەهید عیززەدین ئەلقەسام باڵی سەربازی ڕێکخراوی فەلەستینی حەماسە کە لە ساڵی ١٩٩٢ دامەزراوە و لەنێوان ١٠ بۆ ٤٠ هەزار سەربازی هەیە. کەتیبەکانی ئەلقەسام بەگشتی بەریەککەوتنەکانی هێزەکانی بەرخۆدان لەگەڵ ڕژێمی زایۆنی بەڕێوە دەبات و ئەم کەتیبەیە لەلایەن محەمەد زەیف ـەوە فەرماندەیی دەکرێت. ٢- سەرایا ئەلقودس:باڵی سەربازیی بزووتنەوەی جیهادی ئیسلامییە کە لە […]\nسێ شه‌ممه 27 نیسان 21 - 18:07\nلە ماوەی یەک ساڵی رابردوو و دوای تیرۆرکردنی قاسم سولێمانی و ئەبوومەهدی موهەندیس لەلایەن ئەمریکاوە، ١٥ گروپی بەرخۆدانی عێراقیی تازە بۆ بەرەنگاربوونەوەی داگیرکاری ئەمریکا لە عێراق دامەزراون.


گەشەی خەباتی مەدەنی؛ خاڵی وەرچەرخانی ڕەوتی کۆمەڵگا ⋆\nگەشەی خەباتی مەدەنی؛ خاڵی وەرچەرخانی ڕەوتی کۆمەڵگا\nوەستان و پەیڤێکی کورت لەسەر ڕووداوەکانی دەیەی ڕابردوو، ئەو ڕاستییە دەردەخا کە کاریگەریی ڕووداوەکان، ئەگەرچی لەسەر چین و لایەنەکانی کۆمەڵگا یەکسان نییە بەڵام سەلمێنەری ئەو ڕاستیەیە کە بە شێوەیەکی بەرچاو بۆوەتە هۆی هاودڵی و هاوهەستی نێوان کۆمەڵگا بە بێ جیاوازیی پلە و پایەی کۆمەڵایەتی. ڕووداوەکان بە گشتی، چ وەک تراژدیا و چ وەکوو حەماسە، جیا لەوەی کە بووەتە هەوێنی هەستێکی بەتین و گشتگیری نێوان کۆمەڵگا، خەڵکی بەو باوڕە گەیاندووە کە گەیشتن بە ئاواتەکان، بە بێ هەزینەدان مومکین نابێ و دیارە ئەم بەهادانەیش ئەبێ هەموو کەسێ بەشداری تێدا بکات و وەکوو ئەرکێکی کۆمەڵایەتی بەجێی بێنێ.\nڕوونترین بەڵگە بۆ ئەم ڕەوتە، هەڵسووکەوتی خەڵکە لە ڕووداوە جۆراوجۆرەکاندا، بۆ نموونە، جەژنی مێژوویی نەورۆز، ڕۆژی زمانی دایکی، گیران و ئیعدام و شەهید بوونی ئازادیخوازان، کارەساتە سرووشتیەکان (لافاو، بۆمەلەرزە و …) ئاگرتێبەربوونی دارستانەکان و هتد، کە دەرخەری ئەوەیە کۆمەڵگا بە جۆرێکی هەرە دیار، ویست و مەیلی لێکنزیکبوونەوە و یەکگرتنەوەی تێدا بەهێزبووە. دەیەکانی پێشووتر، خۆبەخشیەکان و خۆفیداکردنەکان بەشێوەیەکی نەریتی لە ئەستۆ و سەرشانی کەسانێکی تایبەت بوو بەڵام لەم ساڵانەی دوواییدا، چەمکی “ئەرکی مەدەنی” چ لە ئاستی تاکەکەسی و چ لە ئاستی کۆمەڵایەتی، بوەتە ڕەفتارێکی بایخدار و بناغەی هەڵسەنگاندنی کۆمەڵایەتی. ئەو ئاڵوگۆڕە سەلمێنەری ئەوەیە کە کۆمەڵگا جیا لە هەنگاونان بەرەو داخوازی ماڤە مەدەنییەکانی، تەنانەت مەیلێکی فراوانی بەرەو یەکگرتنێکی تانوپۆیی و پتەو هەیە لە قۆناغە هەستیار و هەڵوێستە سیایەکانیشدا.\nڕۆژهەڵاتی کوردستان بە پێ بارودۆخی جیاواز لەگەڵ شار و شارۆچکەکانی دیکەی ژێر دەسەڵاتی حکوومەتی ئێران، لە پێناو هەموو زبر و زۆریەکاندا، ئەم مەیلەی، گڕێکی تیندارتر و بەهاڵاوتری هەیە.\nکارنامەی دوور و درێژی خەباتی مەدەنی و ئاکامی بایخدار\nپێکهێنانی شۆناسی نەتەوایەتی\nکاریگەریی بەرچاو لەباتی داهێنانی عەداڵەت و بەرابەری کۆمەڵایەتی\nتێکۆشانی ڕێکخراوەیی لەمەڕ قازانجی گشتی\nلە فەکتە ئەسڵیەکانی جیاوازیی کۆمەڵگای مەدەنی کوردستانە لەگەڵ باقی شوێنەکان.\nڕووداوەکانی ئەم ساڵانەی ڕابردوو و هەڵسووکەوتی خەڵک، وەک پێشاندەر و ئەکتەری سەر شانۆی “کۆمەڵگای مەدەنی و ئەرکەکانی” باشترین ناونیشانن بۆ هەڵسەنگاندنی جیاوازیەکان. ئەم جیاوازیانە کتووپر و هەڵکەوت نین! مێژووی پڕ لە ڕەنج و غەدر، تەنگانە زۆرەملیەکان و گووشاری لەتاقەتبەدەر ئەو هۆکارە دەرەوەییانەن کە ئەم جیاوزیانەیان بەهێز کردووە و بوونەتە سەبەبی جوڵانەوە و گۆڕانکاریی کۆمەڵایەتی.\nخاڵی وەرچەرخانی ئەم ڕەوتە “باوڕ و مەیلی ئیرادی بە وەئەستۆ گرتنی ئەرکی مەدەنی” بە شێوەیەکی گشتگیر و هەمەلایانە لە نێو کۆمەڵگادایە. ئیرادەیەک کە هاوکات لەگەڵ ڕاگرتنی ویجدان و ئازادی تاکەکەسیدا، بانگەوازێکە بۆ نیشتمان و ڕۆحێکی میللی تا بە یەکگرتن و کاری هاوبەش، لەپێناو پاراستنی جەوهەری سەربەستی تاکەکەسی، لەگەڵ بێداد و ستەمدا بەرەنگار ببنەوە.\nبەمجۆرە گۆڕێنی هەڵوێستی گشتی لە شێوەی ڕەفتاری تاکەکەسی و چینایەتیەوە بۆ قازانجی نیشتمانی و نەتەوایەتی؛ بەرچاویترین تایبەتمەندی ئەوڕۆکەی کۆمەڵگای مەدەنی ڕۆژهەڵاتی کوردستانە کە بەردەوام لە تەقالادایە بە سەقامگیرکردنی ئەم ڕەوتە، خولیای عەداڵەت و ئازادی و بەرابەری لە کۆمەڵگادا بەدی بێنێ.\nئەرگەرچی هەندێ جاریش بەهای ئەم ئارمانە مرۆڤانە و مرۆڤخوازانە، لەدەسدانی بەشێک لە باشترین ڕۆڵەکانی نیشتمانە بەڵام بێگومان، لەم ڕێگە دژوارەدا، ئەو کەسانەیش قەقنەس ئاسا ئەبن بە هێمای ئیرادەی گشتی و خۆڕاگرییەکی کەم وێنە کە مایەی ژیانەوەی هەموو ئینسانەکان و بایخە ئینسانیەکانە.\nPrevious شکاندنی هێما و گڵکۆ\nNext حکوومەتی ئێران دوژمنی لاوان


بیرکردنەوە لەمێژوو: ئەمین زەکی بەنموونە(٢)\nلەبەشی پێشوودا باس لە چەمکێکی گرنگی ئەمین زەکی کرا کە ئەویش 'پێنەگەیشتن'ە. لەسۆنگەی ئەوەوە هەڵسەنگاندنی ڕووداو و شکستەکانی کورد دەبێت لەوێوە بخوێنرێتەوە. لەو ڕووەوە سەبارەت بە دەسەڵاتی خۆجێی شێخ مەحمود، لەژێر لاباسێکدا 'زەرەری تەخریبات(گەندەڵی و خراپبەکارهنانی دەستەڵات)' زەکی پێیوایە ئەو فەرمانڕەوایەتییە "باش ئیدارەنەکرا" (ج١-٣٧٣). ئیتر، نەچۆتە ووردەکاری و رەخنەکردنەوە. لەودیو ئەو دەربڕینەوە، ووردەکارییەکان خۆیان بەدەستەوە دەدەن؛ خراپی بەڕێوەبردن، گەندەڵی و قۆرخکاری دەسەڵات و هێزو هتد... کۆتایی بەتەمەنی ئەو شانشینە هێنا! بەڵام، دیووەکەیتری پێنەگەیشتنی کورد لەوەدایە کە دەبێتە ئامرازی شەڕو کوردبوون وەک دەزگای جەنگ بۆ دەوڵەتانی دەوروپشت و زلهێزەکان لێدێت. لێرەوە، هەندێک لەو سەرەداوانە شرۆڤەدەکەین.\nکورد وەک ئامرازو دەزگای شەڕ\nئازایەتی و جەنگاوەری وینەیەکی ئەفسانەی بە کورد داوە. پێدەچێت پۆلێنکردنە ئەفلاتونییەکەی کۆمەڵ دروستبێت کە کۆمەڵ لەچینی فەیلەسوف، پیشەکارو جەنگاوەران پێکدێت. بەو پێیە، هەر جەنگاوەرێتیمان پێبڕاوەو بەسەرماندا دابڕاوەو بۆتە سروشتی دووەممان.\nهەڵبەت، پرسی "جەنگاوەرێتی" بابەتێکی تەماوی و جێی شرۆڤەکردنە. بەش بەحاڵی خۆم بەپێچەوانەی ئەوانەی شانازی بەم وێنە ئەفسانەییەوە دەکەن- کورد دەکەن بەکەرەسەو ئامرازی جەنگ- هەر لەسەردەمانی ئیسلامەوە تا ئەمریکا لەناوچەکەدا، بۆخۆی چەند پێدانی مەدالیای قارەمانێتییە، ئەوەندەش لێسەندنەوەی 'ئیرۆس'-خۆشەویستی ژیان- و دابڕینی تاناتۆس–(Thanatos)-مەرگچێژییە بەسەر مرۆڤی کوردا.\nدیارە، پرۆسەی وێناکردنی کورد دەستکردێکە کە کورد زۆر حەزدەکات لەو ئاوێنەدا ڕووخسارە جەنگاوەرەییەکەی سەدەکانی رابوورد ببینێتەوە. قارەمان و پاڵەوان و سوارچاک و پێشمەرگەو گەریلای تێدا ببینێتەوە. بۆیە، ویناکردنی پێشمەرگە و جەنگاوەرەانی رۆژئاوا بە داعش شکێن، خۆدووپاتکردنەوەیە لەو وێنە دابڕێنراو و کێشراوەی کولتوری رۆژهەڵاتناسی و خۆرئاوایی / ئەمریکی بەسەر کوردا. ئەوان کورددۆستن تا ئەم بازوی شەڕی بەتین بێت. وەکیتر، کورد کێویلە، دوور لە زانست و ئاگایی و توانای خۆبەڕێوەبردنی نییە.\nهەر لەوسۆنگەوە، زەکی باسی دڵسۆزی جەنگاوەرانی کورد بۆ دەوڵەتانی ئیسلامی لەدیرزەمانەوە دەکات و دەیان نموونە وەک 'باز ئەبوشوجاعی کورد' لەسەردەمی 'ئال بوویەهی' یەوە تا بەربەستکردنی پەلامارەکانی تورک و میرانی مەروانی و لەوێوە بۆ خێڵی 'حەمیدی' کەپشتیوانی خەلیفە موستەڕشید لەدژی پەلامارەکانی عیمادەدین زەنگی و واوەتر دەوڵەتی تورک و شا ئیسماعلی سەفەوی و هتد،،، لەهەموو نموونەکاندا: دڵسۆزی و ئازایەتی کورد کۆلەکەی ڕاگرتنی ئەو دەوڵەتانە بوون!\nئەگەرچی لەو نموونانەدا، زەکی بەجەرگی و بوێری وەک خەسڵەتی کورد نیشاندەدات، بەڵام بەدیوەکەیتریشدا دەرخەری راستیەکە: کورد هەمیشە خەبات و شەڕی بۆ پرسێک کردووە کە بەرهەمی ڕەنجەکەی بۆ خۆی نەبووە. جەنگاوەری بێگارانە بووە. بەردەوام دەرباری دەوڵەتانی دراوسێ بە جەنگاوەری کورد پارێزراوبوون!\nهەر بۆیە، زەکی وەک "رێسایەکی" مێژووکرد سروشت و خەسڵەتی کورد لە بڕگەیەکدا چڕدەکاتەوە: "مێژووی ئێران و عوسمان، پڕە لەفیداکاری کورد. هەر میلەتێک ئەم چەکە تیژو بەهێزەی بەکارهێنابێت، خێری لێدیوون. ئەوانەش نەیانزانیووە، دووچاری شەڕو زیان بوون لێی"! (ج١-٣٦٢). تەنانەت رووس کە کوردی نە ناسیبوو، دواتر پەیوەندی لەگەل ئەو خەسڵەتە رامنەبوویەی کوردا کرد و بۆخۆی بەکاریهێنا (ج١-٣٦٢).\nپرسیارەکە ئەوەیە: ئایامە ئەمە دەستکەوتە تاوەک شانازی بۆ کورد هەژمارکرێت یان کەڵکوسوودی بۆ بیانیەکانە؟ ئەم وێناکردنە لەئەدەبیاتی رۆژهەڵاتناس و دیپلۆماتەکاندا باوەو وەک خەسڵەتیکی سەرەکی مرۆڤی کورد پێناسەکراوە. کوردیش هەمیشە جەخت لەوێناکردنە دەکاتەوەو بەرگری لەو پێناساندنەی ئەوانیتر دەکات. شاگەشکە دەبێت کە دەووترێ ئازا، شەڕکەرو قارەمان و پاڵەوان و گیانبازو هتد... درکی بەوەنەکردووە کە کراوە بەسووتەمەنی جەنگی ئەوانیتر و فریودراوە.\nئەو پێناسەو وێناکردن و ناساندنەی کورد، تاڕادەیەک ڕاستە. بەڵام، گەلێک ئەگەر هێندە بەجەرگ بێت و لەسەدەی بیستویەکدا چل ملیۆنێ بەشەربێ، خێرە هێشتا رزگاری و سەربەخۆی نییە؟ ئایا؛ ئەگەر ئازا و بەجەرگە، کەمورتیەکەی لەوەدایە کە خەسڵەتێکی تری جەوهەری نییە؛ ئەویش دانایی و زانیین و زانستە کە زەکی بە پێنەگەیشتن ناوی دەبات؟\nوێنەی کورد وەک لەشکری دەرباری دەوڵەتان، بووەتە نەریتی سیاسەت و فریودانی کوردان و سەرقاڵکردنیان بەشەڕکردن. ئاخر، ئەگەر مرۆڤیک هەردەم لەشەڕدابێت، بەکەڵکی شارستانێت و سەقامگیری نایەت. چونکە، ئەوەندەی لەهەوڵی روخاندندایە، هێندە بوێری و ویستی بونیاتنانی نییە. بەدیوکیدا دەوڵەتێکی وەک ئالعوسمان هەمیشە لەڕێی چەکدارکردنی کوردەوە، سیاسەتی پابەندکردن و ڕامکردنی خێڵەکانی کوردی کردووە. جگەلەوە، کوردی بەگژ ئەوانیتردا کردووە. بەمەش ئەندێشەی خۆڕزگارکردنی تێدادامرکاندووە. چونکە بەکۆکردنەوەی تاڵانی و هەڵکوتانەسەر ئەوانیتر خەریکیکردووە.\nوەک زەکی دەڵێت؛ لەسایەی چەکدارکردنی خێڵەکانی کوردەوە، ئیتر وەلائیان بۆ دەوڵەت دروستبوو. چونکە، بوونە بەهۆی ئەو چەکهەڵگرتنەوە، ئیتر بوونە لایەنگیر و موچەخۆری دەوڵەت. کەواتە، چەکدارکردنە چەکێکی دوولایەنەیە؛ دەکرێت کورد بەڕووی دەوڵەتیشدا هەڵگەڕیتەوە. بۆیە، فێڵی عوسمانیەکان ئەوەبوو لەپێکهاتەی هێزەکوردییەکاندا بەپیچەوانەی کازاخەکانەوە، رۆحی سەربازی-دیسپلین- و سیستم و پەوەردەو فیربوون نەبێت(ج١-٣٦٥).\nکەواتە، پوختەی مەسەلەی کورد لەو هەڵسانگاندنە رەخنەییەی زەکی دا:\nپرسەکە بووە، بابەتی حەواڵەو گەواڵە. دەستی دەستی پێکردن تا پلانی دەوڵەتەکان جێدەکەون (ج١-٣٧٥). چونکە، لەکۆنفراسی "ئاشتەوایی و رێکەوتن" لەساڵی (١٩٢٠) بەپەیمانی سیڤەر ناسراوە،بەدروشمی 'ماف و دادوەری و زرگارکردنی گەلانی بەشخوراو'دا بوو. پێیوایە ئە و پەیمانە هەر تەفرەدان و فریودانێک بوو لەژیر دروشمی جواندا. چونکە، لۆجیکی سیاسەت ئەوەندەی لەخەمی چەسپاندی خواستی بەهێزەکاندایە، هێندە گوێ لە هاوارو داوای ستەملێکراوان ناگری (ج١-٣٧٥). لەکاتیدا، مافی سەربەخۆیی و چارەی خۆنووسین بە یەکدوو ملیۆن ئەرمەن رەوابینرا، چەندان ملیۆنی کورد لەبەرچاونەگیرا! (ج١-٣٧٥).\nهۆکاری خۆیی؛ زەکی رەخنەی توند لە کۆمەڵەی کوردی ئەستانە دەگرێت. چونکە، پرسیارەکە ئەوەیە: چۆن ئەرکی ئەو کۆمەڵە لەپڕێکدا بۆ کاری سیاسی گۆڕا، لەکاتیدا ئامانجیان کاری سیاسی نەبوو؟ سەرەڕای هۆکارو پاڵنەری ئەو گۆڕانکارییە، هێشتا دەبوایە هەڵسوڕاوانی کۆمەڵەکە بیانزانیایە دۆست و دوژمنەکانیان کێن و کێ ئاوڕیان لێدەداتەو بەکام ئامانج و مەبەستیش؟ دەبوو لە 'لۆجیکی-مەنتیقی- رووداوەکان و پێشهاتەکانی مێژوووە بیزانن' (ج١-٣٧٦).\nیارمەتیدانی تورک لەبزاوتە نیشتمانییەکاندا\nزەکی بەڕاشکاوی هەوڵەکانی کورد بەپێچەوانەی ئەرمەنەوە لەو بزاڤەدا باسدەکات و دەریدەخات کە چۆن لەدانانی بەردی بناغەی دەوڵەتی نوێی تورکیا بەشداربوون(ج١-٣٧٩). لە جەنگی ئەرمەندا کورد کرابووە مقاشی جەنگ و یەکلاکردنەوەی پارسەنگی هێز بەلای تورکدا (ج١-٣٧٩). ئیدی، کۆمارێکی کۆرپەو سەرپێنەکەوتوو ئەگەر بەهاوکاری جەنگاوەرانی کورد نەبایە، لەبەرامبەر پشتیوانی ئەوروپای ئەرمەندا دادەڕما. بەڵام پاداشتەکە وێرانکردن و هەڵمەتی سڕینەوە کورد دوای ئەرمەنی بەدواهات تا ئەمڕۆش بەردەوامە!\nبەرای زەکی هاوکاریکردنی تورک لەلایەن کوردەوە، تەنها لەبەرەکانی جەنگی رۆژهەڵات نەبوو، بەڵکو لە شەش بەرەدا، کوردە شانبەشانی تورک جەنگیوە (ج١-٣٨٠). بۆیە، لای زەکی ئەگەر مێژوو دادپەروەربێت؛ دەبێت ئەو جوامێریی و نەبەردی و دڵسۆزییەی کورد بە ویژدانەوە باسبکات (ج١-٣٨٠). رەنگە، هزری سیاسی دەوڵەتی تورک هەمیشە ئەو رەنجە فەرهادیەی کوردی لەبەرچاوبێت، بۆیە هەوڵی سڕینەوەی دەدات!\nخویندنەوەی پێکهاتەی کورد\nزەکی خوێندنەوەی ڕەخنەیی بۆ توێژینەوە ئەنترۆپۆلۆجی و رۆژهەڵاتناسیەکان هەیە. ئەگەرچی، سەرەتا دانی بەوەشدا ناوە کە زاناکانی خۆرئاوا لەمێژەوە خەریکی پرسیارو پشکنینن لە رەچەلەکی کوردو گەیشتونەتە ئەو ئەنجامەی کورد خەسلەتیکی گشتگیرو یەکانگیر نایانگرێتەوە، بەڵکو بۆ تێگەیشتن لێی، دەبیت چوار مۆدیل بەکاربێت. هەروەها، پێیوایە بۆ تێگەیشتن لەبناوان و رەچەڵەکی کورد، پێویستە لەخێڵە سەرەتاییەکان تێبگەین. چونکە، بنەڕەتەکەوە لەوێوەوە بەتێکەڵبوونی چوار خێڵی سەرەکی کۆچکەر، کورد پەرەیسەندووە. ئەم پەرەسەندە مێژووییەش، ئەوە دەگەیەنێت 'کوردبوون' پرۆسەیەیکی مێژووکردە، نەک سروشتکرد. ئەم خاڵە گرنگە خوێنەرو توێژەرەکان پتر لەسەری هەڵوەستەبکەن.\nبەڵام، لەڕووی مێژووییەوە پێکهاتەی کورد هەمووی بریتی نییە لەخێل. ئەگەرچی لەخێلەوە کورد وەک گەلێ پەرەیسەندبێت. بەڵام بەگشتی بەسەر گۆران-نیشتەجێ- و کۆچەرو رەوەندا دابەشبووە. نیشتەجێکان بەپێی بۆچوونی زەکی خەڵکانێکن مەیلیان بەلای سەقامگیری و باخداری و کشتوکاڵ و هتد...دا هەیە. بەوپێیەی لە کوردستان کشتوکاڵ لەپاڵ مەڕداری و گاوداریدا هەر هەبووە. ئەمەش، بەڵگەیە لەسەر ئەوەی هەموو کورد تەنها کۆچەرو رەوەندو پێکهاتەیەکی خێڵەکی لەسەر بنەمای خوین/خزمایەتی نەبووە. بەڵکو، ناوچەی کشتوکاڵ و خاکیش دەبیتە رەگەزێکی پێکهێنەر. لەکاتێدا، خێڵی کۆچەر لەوەڕگەرو چەکداری و جوڵەو نەسرەوتن پێکهاتەکەی دەستنیشانکردووە. بەگشتی ئەو ڕای وایە، کورد کۆچەرو رەوەند نییەو حەز بەسەقامگیری و نیشتەجێبوون و ژیانی دامەزراو "حەیاتی ساکینی" دەکات(ج١-٣٨٢).\nجگەلەوەش، ئەو پێیوایە، لە دەورانی ئیسلامدا نیشتمانی کورد لەژێر ناونیشانێکی تایبەتدا نەبووە. چونکە، پارچەپارچە لەنێو پۆلینکارییە کارگێڕیەکانی خەلافەتدا بووە (ج١-٤٥٩). هەروەها، ئەنترۆپۆلۆجەکانیش رەخنە دەکات، کە نەیانتوانیووە لەسەر بنەمایەکی زانستی تۆکمە، لە هەموو پێکهاتەو خێڵەکانی کورد بتوێژینەوە. تەنها راوسەرنجی تاکەکسی و ئەوانەی بەڕێکەوت لەگەشتنامەو نێردە دیپلۆماسیەکانەوە بەرکەوتیان لەگەڵ هەندێ سەرەک خێڵ یان شاروگوندو شارۆچکەدا هەبووە، کۆمەڵێ پێناسەی کوردیان کردووە. بەڵام، کەمووکورتی ئەو پێناسانە لەوەدایە کە بەرمەبنەمای سەرنجدانی نموونەیەک یان زیاتر بەس نییە تاوەکو گشتاندن و ئەنجامگیری لێوەبکرێت (ج١-٣٨١).\nکەواتە، زەکی ئاگاداری بنەمای زانستی توێژینەوەی ئەنترۆپۆلۆجیش بووە. توێژەرێک تەنها لەئەنجامی ئەزموونکردنی خۆیەوە، کۆمەڵێ پێناسەی کوردی کردووە، پاساودانی بابەتی پێوستە. چونکە، بەدەستنیشانکردنی هەندێ خەسڵەت و ئەدگاری خێڵەکان و شێوازی ژیان و جیاکردنەوەی رەوەند لە جێگیر، ڕاستیەکان دەرناکەون. لەبەرئەوەی ئەوە تەنها دیووێک دەردەخات.\nکە دێتەسەر باسی بیروباوەڕو ئایین و ئەفسانەو خورافە، ئاماژە بەتێکەڵبوون خورافە بە ئایین دەکات. بەتایبەت، پاش هاتنی ئایینە ئیبراهیمەکان، هیێشتا باوەڕو خورافەی پاگانیزم-سروشتپەرستی/مانگ و ئەستیرەو هتد.... هەردەمێنێتەوە (ج١-٤٠١). بۆنموونە پاش مسوڵمان بوونی کورد تا ماوەیەکیش کە لەگەل ئەو ئایینە رانەهاتووەو هەڵینەکردووە، هەندێ بیروباوەڕی پێش ئیسلامی تێدا ژیاوەتەوەو یاخیبووە. بەڕای ئەو، لەوەدا کەوتۆتە داوی بانگەشەی تایفییەوە. بەڵام، پاش تێگەیشتنی(ڕوون نییە چۆن لەئایینێک کە زمان و کولتوری تەواو جیایە بە جوگرافیاو هەستونەستی خۆ تێگەیشبێت؟) بەباشی و دەرکەوت ئاینەکە زۆر موبارەک و تەبیعییە بەهەوو مەعنەویاتیەوە گرتی و لە گەلانیتر پتریش پابەندبوو(ج١-٤٠٢).\nلەوێوە، لایەنگیری و سۆزی ئایین بەسەر نووسەردا زاڵدەبیت. بۆیە، لەباسکردنی ئاین عەلی ئیلاهی- ئەهلی هەق- دا، بەجۆرێک وەسفی نابەجێ وەک جاهیل، بێئەقڵ هتد... دەداتە پاڵیان (ج١-٤٠٤). هەر لەوێشدا کەوتۆتە هەڵەیەکەوە، رێبازی ئەحمەدی و ئەهلی هەق/کاکەیی-یارسان تێکەڵ بەیەکدەکات(ج١-٤٠٤).\nنووسینەوەی مێژوو وەک قەرزادنەوە\nهەروەک خۆی لەپاشەکی کتێبەکەدا کە باسی سەربوردەی ژیانی دەکات، لەدواساتەکاندا چۆن خۆی بۆ نووسینەوەی مێژوو تەرخاندەکات. ئەوەش لەئەنجامی گۆڕانکارییەک لە جیهانبی ئەوداو لەپاش ئەزموونکردنی چەندان پۆستی سیاسی و سەربازی، ئیتر نۆرەی کارە گرنگ و بایەخدارەکەیە: بێداربوونەوەو بەئاگاهاتنەوەی کورد لەڕیی مێژووەوە (ج٢- ١٠٠٠). دیارە، زانینی (٧)زمانی جیاوازو دواتر تێگەیشتن لەوەی کە لەجیاتی سەرکردنەسەر هۆنینەوەی شیعر، بەڕێنمایی پیرەمێرد لەوە دەتەکێتەوەو ئیتر هەر گرنگی بە مێژوو بدات(ج٢- ١٠٠٢).\nزەکی لەماوەی ژیانیدا (١٨٨٠-١٩٤٨) دەجار پۆستی وەزیری هەبووە و لەدەیەها لیژنەو وڵاتاندا بەپیی پۆستەکەی لەسوپای عوسمانیدا گەڕاوە. وەک دەستەبژێرەکانی تری کورد خزمەتی بەسوپا و دەوڵەتی عوسمانی کردووە. بەڵام بەئەزموونکردنی رووداوەکان و ئالۆگۆرەکانی پاش جەنگ و هەڵوەشانەوەی خەلافەت، پتر بەرچاوی رۆشنبۆتەوە. پێدەچێت، بەنووسینەوەی مێژوو قەرەبووی ئەو رەنجە بەخەسارچووەی کردبێتەوە. قەرزێک کە دەبوو بیداتەوە. ئەمەش نیشانەی بێداربوونەوەیەتی و وەک روناکبیرو خوێندەوارێکی دەگمەن لەچاو بەشێکی زۆری خوێندەواریترو پیاوی ئایینی و روناکبیرو تەکنۆکرات-سەربازی- کورد لەنێو قەڵەمڕەوی عوسمانیدا، مێژوو سەرچاوەی ڕۆشنگەرییە.\nجیهانبینەیک لەسەروو مێژووەوە\nئەوەی لەنێو دێڕو سەرنجەکانی ئەمین زەکیدا بەدیدەکرێت، دۆزینەوە سەرەداوەکانی شکست و داڕمانە. ئامانجەکەش لەو سەرنجە ڕەخنەییانە پەندوەرگرتنە. مێژوو مامۆستا مەزنەکەیە کە مرۆڤی دانا پەند-عبیرەت-ی لێوەردەگرێت تا جارێکیتر هەڵەکان دووبارەنەکاتەوە. هیگڵ گووتەنی مێژوو جارێکیتر خۆی دووبارەدەکاتەوە. بەڵام مارکس ئەوەی خستۆتەسەر؛ جاریک بەکۆمیدی و جارەکەیتر بەتراجیدی!\nزەکی یەکێکە لەو روناکبیرە دەگمەنانەی کە زوو درکی بەڕاستی و قەبارەی کێشەی کورد کردووە. لای ئەو هۆکارەکان پێنەگەیشتنە. راستە، هەندێ روناکبیریتر باسیان لە "دەردەکورد" بەچوارشت کردووە: خۆخۆری، هەژاری و نەخوێندەرواری و چەوسانەوە. واتە، کێشە بوونەکی کورد لەوێدا چڕکراوەتەوەو پتر هۆکارو بکەری دەرەکی بەسەرچاوەی کێشەکە دانراوە. بەڵام، ئەو چوار گرفتە، گۆڕاوێکن-متغیر(variable)- نەک هۆکاری بنەڕەتی. بەپێی هەلومەرج و سەردەمەکان ئەو گۆڕاوانە لەهەڵکشان و داکشاندان. ئەوەی وادەکات ئەو چوار گرفتە-دەردە- کاریگەربن، پێنەگەیشتنی هزری و ژیرەکی و روناکبیری مرۆڤکانە. دەکرێت لەوڵاتی هەژارنیشندا هەنگاوی گەورەبنرێت، لەنێو کۆمەڵی نەخوێندەواریشدا، مرۆڤی داناو بیرکەرەوە، ببنە تۆی شارستانیەت.


قوتابیانی شاری بۆكان پێشانگایەكی وێنەی تایبەت بە پێشگری لە ئیعتیادیان كردەوە\nزایینی: ٢٧-٠٦-٢٠١٣ - هەتاوی: ١٣٩٢/٠٤/٠٦ - ١٢:٠٤ تاران قه‌باره‌ی فۆنت:\nكوردستان میدیا: پێشانگایەكی وێنەی تایبەت بە بەرەنگاربوونەوە و پێشگری لە مادە سڕكەرەكانیان لەلایەن قوتابیانەوە لەشاری بۆكان كرایەوە.\nهەواڵدەریی ئیرنا بڵاوی كردەوە، ئەو پێشانگایە لەبنكەی رۆژنامە خوێنی شارەوانی بۆكان كراوەتەوە و بەرهەمی ١٢٠كەس لەقوتابیان تێیدا خراوەتە بەردیدی بەشداران.\nلەنێوان ئەو ١٢٠ بەرهەمەدا بە ٢٨ بەرهەمیان خەڵات دەبەخشرێت و پێشانگاكەش بە هاوكاری ناوەندی پەروەردەی منداڵان و مێرمنداڵان كراوەتەوە.\nپێشانگای وێنەی تایبەت بە بەرەنگاربوونەوە لەگەڵ مادە سڕكەرەكان رێكەوتی 5ی پووشپەڕ كراوەتەوە و بۆ ماوەی دوو رۆژ بەردەوام دەبێت.\nلەرێكەوتی ١٧ هەتا ٢٦ی ژوئەنی ١٩٨٧ی زایینی(٢٧جۆزەردان هەتا ٥ی پووشپەڕی ساڵی ١٣٦٦ی هەتاوی) كۆنفرانسێكی نێونەتەوەیی بە مەبەستی بەربەرەكانی لەگەڵ ئێعتیاد و قاچاخ كردنی مادە سڕكەرەكان لەشاری وییەن پێتەختی ئوتریش بەڵگەیەك پەسند كرا كە بە پێی ئەو بەڵگەیە رێكارێكی گشتگیر لە پێوەندی لەگەڵ كۆنتروڵ كردنی مادە سڕەكەرەكان لە لایەن وڵاتانی بەشدار لەكۆنفراسەكە دیاری كرا وئەو رۆژی 5ی پووشپەڕی هەموو ساڵێك بە رۆژی جیهانی بەرەنگار بوونەوە لەگەڵ مادە سڕكەرەكان ناودێڕ كرا.


- 29-09-2019 - 368 جار خوێندراوەتەوە\nلە ئێستادا دنیا وەرزش بۆتە خواست و ویستی سەردێڕی زۆربەی خەڵکی ، خەڵک بەجۆری وەرزش دەبینێت و بەڵام جیهانی وەرزش زۆر ئاڵۆزتر و فراوانترە کە ئێمە دەیبینین .\nجاران وەرزش چیژ و تایبەتی خۆی هەبوو وە کەسانی کاراماو بەتوانا بوون بەڵام ئیستا هەموو بۆتە بازرگانی و کێبڕکێ کردنی کۆمپانیاکان و بازرگانەکان کە یاریزانان و وەک کاڵا و شت و مەک سەیری دەکەن نرخیان لەسەر دادەنێن ، لەولاشەوە سیاسییەکان، کە دەستیان گرتووە بەسەر ئەم وەرزشەدا کە بە وویست و ئارەزوی ئەوان یاری بە ئەنجامەکان و هەستی خەڵکی دەکەن و وەک کارتێک بەکاری دەهێنن لە بوارەکاندا و سەرنج ڕاکێشانی خەڵکی.\nهەروەها ئەگەر سەیری هەندێک یارییەکان بکەیت دەبینیت جۆریک مامەڵەکردنی پێشوەختەی پێوە دیارە کە لەلایەن چەند کەسانیکەوە کڕدراوە و ئەنجامەکەی دیارە وە یان بوونی چەند یاریزانیک کە ساڵانە خەڵات دەکرێن کە تیایدا چەند کەسانێکن ساڵانە دوو بارەو سێ بارە خەڵاتەکان بۆ ئەوان دەبن ئەمەش بەهۆی بونی ڕێککەوتن و واژۆکردنی لەگەڵ ئەو کۆمپانیاییەی کە سپۆنسەر کردووە بۆیە هەتاوەکو ئەو کۆمپانیاییانە سپۆنسەریان بن خەڵات و دیاریکردنی باشترینەکان لەژێر سایەی ئەوان دەبێت.\nوە هەروەها لەگەڵ ئەوەشدا وەرزش بۆ هەندێک ووڵات بۆتە مایەی ناساندن و خێر کە ساڵانە ئەو وەرزشە دەکرێ دەبێتە هۆی ئەوەی خەڵکی سەردانیان بکەن و ئابوری ووڵاتەکەیان ببوژێتەوە بەڵام بەمەرجێ ئەو ووڵاتەش لەژێر دەسەڵات و وویستی ئەو کۆمپانییایەدا بێت کە سەرپەرشتی دەکات ، بۆیە لە ئیستادا وەرزش جۆرێک لە بازرگانی کە هەندێک زیانیان بەر دەکەوێت و هەندێکی تر قازانج.


لە شەقڵاوە 8 كەس بوونەتە قوربانی هاتووچۆ | دەزگاى زارى کرمانجى\nلە شەقڵاوە 8 كەس بوونەتە قوربانی هاتووچۆ\nمحەمەد ئامۆكەیی-شەقڵاوە: تەنها لەماوەی هەفتەی رابردوودا لە سنووری قەزای شەقڵاوە، چەند رووداوێكی هاتووچۆ تۆمار كراون و بەهۆیەوە ژمارەیەك هاووڵاتی بوونەتە قوربانی.\nمقەدەم هیوا، بەڕێوەبەری بەشی هاتووچۆی شەقڵاوە، بە زاری كرمانجی راگەیان د"بەهۆی تیژ لێخوڕین و پابەند نەبوون بە یاساكانی هاتووچۆ، لە ماوەی یەك هەفتەدا (5) رووداوی هاتووچۆ لەسنووری قەزای شەقڵاوە روویان داوە، بەو هۆیەوە (3) كەس گیانییان لەدەستداوە و (5) تریش برینداربوون.\nئەوەشی خسەروو " لەم پێنج رووداوەدا (3) رووداویان وەرگەڕان بووە، دووەكەی تریش پێكدان بووە، زۆربەشیان لە دووسایدی شەقڵاوە، باسرمە تۆماركراون، هەروەك داواكاربوو لە شوفێران لەپیناو پاراستنی سەرو ماڵی خۆیان و هاووڵاتیان پابەندی یاساكانی هاتووچۆ بن.


دانیشتنی سێ لایەنە ئیسلامیەکە سەرکەوتو نەبوە – Standard Kurd\nلەلایەن ستاندار Posted on ته‌مموز 11, 2017 ته‌مموز 16, 2017 2327 جار بینراوە 0 سەرنج\nدوێنێ دووشەممە لە سلێمانی ھەر سێ لایەنی ئیسلامی (یەکگرتووی ئیسلامی و کۆمەڵی ئیسلامی و بزوتنەوەی ئیسلامی) دانیشتنێکی ھاوبەشیان ئەنجامدا بۆ گفتوگۆ لەسەر بابەتی یەک لیستی نێوانیان بۆ ھەڵبژاردنەکانی ئاییندە.\nسەرچاوەیەک لە ئینیستیوتی بانگخوازان کە پێشتر بەشداریان لەکۆبونەوەی لایەنە ئیسلامیەکان کردوە رایگەیاند بەھۆی ئەوەی بۆیان دەرکەوتوە کە پرۆژەی یەک لیستی ئیسلامی پرۆژەی پارتیە ئەوان لێ ی کشاونەتەوە.\nجێ ی باسە تاکو ئێستا بەفەرمی دوا بڕیار ڕون نیە لەسەر بریاری کۆتایی لایەنە ئیسلامیەکان بەڵام بەھۆی لاوازی متمانەی نێوان لایەنەکان و ھێرشی لایەنگرانی کۆمەڵ و یەکگرتوو لەتۆرە کۆمەڵایەتیەکان بەرامبەر یەکتر گەیشتنیان بەرێکەوتن زۆر لاوازبوە.\nبڵاوکراوەی پێشووكورد و گەمەی دوای ئازادكردنی موسڵ\nبڵاوکراوەی نوێترچاودێران: ئاستی پێشوازی لە بارزانی و وەفدەکەی لاوازە


چۆن دەزانیت ڤیتامین (B١٢) لە لەشتدا کەمە\n2017-08-02 [10:27 AM]\nزۆربەی کەسەکان بە شێوەیەکی گشتی زانیاریایان ھەییە دەربارەی ڤیتامیینەکان وەک ڤیتامین (C ,D) بە ڵام بە شێکی کەمیان زانیاریان ھەیە دەربارەی ڤیتامین B١٢) کە یە کێکە لە ھەرە ڤیتامیینە گرنگەکان بۆ لە شی مرۆڤ ئەگەر ھاتوو ئەم ڤیتامینە کەم بێت چەندەھا کێشەی تەندروستی بۆ لە شی مرۆڤ دروست دەکات .\nبە گوێرەی ئەو راپۆرتەی کە لە پێگەی (بۆڵد سکای) بڵاوکراوەتەوە ئاماژە بۆ ئەوەدەکات کە کەمی ڤیتامین (B١٢) چەندەھا کێشە دروست دەکات ,ئەگەر ھاتوو تۆ ئەم نیشانانەت تێدا ھەبوو ئەوا تۆ کێشەی کەمی ڤیتامین (B١٢)ھەیە .نیشانەکان بریتین لە:\n١.کە سێکی لاواز لە کارکردن و بەردەوام ھیلاک:- ئەگەر ھاتوو زۆربەی جارەکان ھەست بە ھیلاکی دەکەیت یان ناتوانیت زۆر کاربکەیت یان کەسێکی لاوازی لە کارکردنتدا ئەوا بە ھۆی کەمی ڤیتامین (B١٢) یە .\n٢.کێشە کانی مێشک:- زۆربەی جارەکان ئەو کردارانەی کە ئەنجامی دەدەیت ئاگادارییەکان لە مێشکەوە دەکرێت بۆ نموونە جوڵاندنی قاچەکانت یان دەستەکانت ئەگەر ھاتوو تۆ لاوازبویت لەو کردارانە ئەوا تۆ کەمی ڤیتامین (B١٢) یە .\n٣.زۆرلێدانی دڵ:-کەمی ڤیتامین (B١٢) کاریگەری دەبێت لە سەر وونبوونی ئۆکسجین لە ناو لە شدا ئەمە ش ھۆکارە بۆ ئەوەی کە لێدانی دڵ یان دڵە کوتێت زیاتر بێت .\n٤.لاوازبوون یان وونبوونی توانای ووردبوونەوەت لە کاتی بینین دا:- کەمی ڤیتامین (B١٢) کە ئەمانەش کاریگەری دەبێت لە سەر دەمارەکانی بینین و دەمارە وریاکەرەوەکان لە سەر سەرجەم ھاوێنەکانی چاو زۆربەی جارەکان شێوەی تەڵخ یان ناروون شتەکان دەبینییت کە ئەمە ش دەبێتە ھۆی ئەوەی کاریگەری لە سەر چاوت دروست دەکات و دەبێتە ھۆی کوێربوونت.\n٥.لە دەستدانی بیرەوەریەکانت:- کەمی ڤیتامین (B١٢) کاریگەری دەبێت لە سەر بەرھەم ھێنانی ھۆرمۆنی (سیرۆتۆنین) لە مێشکدا کە ھۆکارە بۆ تووشبوونی مرۆڤ بۆ تورەبوون و زووھەڵچوون و لە دەستدانی بیروەریەکانی .\n٦.بوونی ھەناسە توندی:- ئەگەر ھاتوو لە شت ڤیتامین (B١٢) کەم بێت دەبێتە ھۆیوونبوونی ئۆکسجین ئەمەش ھۆکارە بۆ ئەوەی تا ھەست بە ھەناسە توندی بکەیت .\n٧.قەبزی:- کەمی ڤیتامین (B١٢) ئەبێتە ھۆی ئەوەی لە ش خواردنەکان بە ئاسانی ھەرس نەکات ئەمەش دەبێتە ھۆی ئەوەی کێشە بۆ گەدە دروست ببێت لە ئەنجام دا کە سە ھەست بە قەبزی دەکات .\nئەم هەواڵە 8764جار خوێندراوەتەوە


داعش لە كەركوك جموجۆڵی دەستپێكردۆتەوە\nلە سەرەتای ساڵی 2019دا، چەكدارانی داعش لە رێگەی پاشماوەكانی شانەی نوستووەوە جموجۆڵی جۆراوجۆر ئەنجامدەن بەتایبەت لە سنوری قەزاو ناحیەكانی كەركوك، ئەمەش لە كاتێكدایە بەڕێوبەری ئاسایشی پارتی لە كەركوك ئاشكرایدەكات داعش لە كەركوك "سەرانە" لە هاووڵاتیان وەردەگرێت.\nلەسەرەتای مانگی حوزەیرانی ئەمساڵ، لە گەڕەكی پەنجا عەلی شاری كەركوك لە نێو ماڵێكدا سێ چەكداری داعش كوژران، هەروەها لە گوندی عەلی موسای سەر بە ناحییەی شوان دوو تیرۆست دەستگیركران كە یەكێكیان سەركردەی داعشە‌و پێشتر لەلایەن هێزە ئەمنییەكانەوە داواكراوە بوو.\nهاووڵاتیانی لادێكانی سنوری ناحیەی پردێ گەواهیدەرن كە داعش شەوان لە سنورەكە دەسوڕێنەوەو داوای هاوكاری لە هاووڵاتیان دەكەن.\n(پ، م) پیاوێكی (32) ساڵ، لە گوندێكی ناحیەی پردێ باسی هاتنی چەكدارانی داعش دەكات بۆ گوندەكەیان‌و دەڵێت "داعش شەوان لەدوای كاتژمێر یەكی شەو لە دەرگای ماڵەكەمیانداو پێیانوتم كە رێبوارن‌و پێوستیان بە خواردنەو ئۆتۆمبێلەكەیان لەكاركەوتووە، بۆیە نانی پێداون، بەڵام ئەو هاووڵاتییە بە پۆشاكەكەیانەوە تێگەیشتووە كە ئەو كەسانە چەكداری داعش بوون".\nچەند هاووڵاتیەكی تری ناوچەكە بۆ ژیان ئەوەیان ئاشكراكرد، كە بەهۆی ترسی خۆیان‌و كەسوكاریان لە كوشتنیان لەلایەن چەكدرانی داعشەوە، هەروەها لە ترسی بۆردومانی سوپای عێراق ناتوانن زانیاری لەبارەی هاتنی چەكدارانی داعش باسبكەن.\nهاوكات ئیدرایسی حاجی عادل، جێگری لێپسراوی مەڵبەندی كەركوكی یەكێتی نیشتمانی كوردستان ئاشكرای كرد، دۆخەكە زۆر مەترسیدارەو لە ئێستادا زۆر ئاڵۆزە، چونكە قەزای داقوق ٣٥ كم لە سەنتەری شاری كەركوكەوە دوورە، بەڵام لە ئێستادا زۆرترین جوڵەی تیرۆستان بوونی هەیە، بۆیە بەهۆی هێرشەكانی داعشەوە لە ماوەی مانگی رابردوودا، 12بریندارو دوو شەهیدیان هەبووە.\nئەو بەرپرسەی یەكێتی ئاشكراشیكرد، 30گوندی كوردنشین لە مەترسیدان‌و لە ماوەی رابردوو حەوت گوند چۆڵیان كردووەو دەیان پڕۆژەی كشتوكاڵی زیانیان بەركەوتووە.\nئاماژەشی بەوەكرد، مەترسییەكە تەنها بۆ كورد نییە، بەڵكو عەرەبەكانیش لەهەمان گرفتدان بەجۆرێك هێزە عێراقییەكان نە زانیارییان هەیە‌و نە دەتوانن ناوچەكە بپارێزن، بۆیە تاوەكو هێزی پێشمەرگە نەگەڕێتەوە هاوڵاتیانی ناوچەكە لە ئارامیدا نابن.\nلەبارەی قسەكانی بەرپرسەكەی پارتی لەسەر مەترسی لەسەر كەركوك، عبدول موتەلیب نەجمەدین، بەڕێوەرەی ناحیەی پردێ‌و سەرۆكی لیژنەی ئەمنی ناحیەكە، قسەكانی بەڕێوبەری ئاسایشی پارتی رەتكردەوە وتی، "ئەوەی بەڕێوبەری ئاسایش وتویەتی دوورە لەراستییەوەو ئەوە ئێمەین زانیاریمان لەسەر ناحیەكە هەیە نەك برادەرانی پارتی، ئەگەر هێندەش بە خەمی كەركوكەوە فەرموو بابێنەوە بەشداربن لە پارێزگاریكردن لە كەركوك".\nلەبارەی ئەو جموجۆڵەی باسدەكرێت، ئافراسیاو كامیل، وتەبێژی پۆلیسی كەركوك رونیكردەوە، چەكدارانی داعش لەسەرەتای دروستبوونییەوە نەیتوانیووە خەونی داگیركردنی كەركوك بهێنێتەدی، بۆیە ئێستاو دوای ئەو گۆڕانكاریانە كراوە ناتوانێت كارێكی لەوشێوەیە بكات.\nوتیشی "كردەوەی تیرۆستی لە هەموو جیهان بوونی هەیەو كەركوكیش بەدەر نییە لەم دۆخە، ئێمە وەك پۆلیس وتەكانی بەڕێوبەری ئاسایش رەتدەكەینەوە هیچ كەس لە كەركوك‌و دەوربەری نەهاتووە سكالا تۆماربكات یان زانیاریمان پێبدات، بۆیە هەر چ مەترسیەك هەبوو بێت لە رابردوودا ئێمە بە هاوبەشی لەگەڵ هیزە عیراقییەكان چارەسەرمان كردووە".\nPUKmedia / رۆژنامه‌ی ژیان


له‌رۆژی جیهانی مافه‌كانی مرۆڤ یاداشتی لێكتێگه‌یشتن له‌نێوان ده‌سته‌ی مافی مرۆڤ و زانكۆی نۆلیج واژوو كراو گفتوگۆله‌سه‌ر كاری هاوبه‌ش كرا له‌بواری مافه‌كانی مرۆڤ - ده‌سته‌ى سه‌ربه‌خۆى مافى مرۆڤ له‌هه‌رئمى كوردستان\nله‌رۆژی جیهانی مافه‌كانی مرۆڤ یاداشتی لێكتێگه‌یشتن له‌نێوان ده‌سته‌ی مافی مرۆڤ و زانكۆی نۆلیج واژوو كراو گفتوگۆله‌سه‌ر كاری هاوبه‌ش كرا له‌بواری مافه‌كانی مرۆڤ\nby IHRCKR Admin | کانونی یەکەم 10, 2017 | په‌روه‌رده وخوێندنی باڵا, سلايد شو, هه‌واڵه‌كانی سه‌رۆكی ده‌سته, هه‌واڵی گشتی |\nئه‌مرۆ 10/12 له رژی جیهانی جارنامه‌ی مافه‌كانی مرۆڤ و بۆ به‌رز ڕاگرتنی ئه‌و یاده له‌شاری هه‌وڵێر به ئاماده‌بونی سه‌رۆكی ده‌سته‌ی مافی مرۆڤ (ضياء بطرس صليوا) و سه‌رۆكی زانكۆی نۆلیج یاداشتی لێكتێگه‌یشتن له‌نێوان هه‌ردوولا واژوو كراو قسه‌كرا له‌سه‌ر كاری هاوبه‌ش له‌نێوان هه‌ردوولا له‌بواری مافه‌اكنی مرۆڤ.\nله‌مه‌راسیمه‌كه سه‌ره‌تا سه‌رۆكی زانكۆی نۆلیج وته‌یه‌كی پیشكه‌ش كردو ئه‌و رۆژه‌ی پیرۆز كردو وتی شه‌ره‌فێكی گه‌وره‌یه بۆ زانكۆكه‌مان كه یادی ئه‌و رۆژه ده‌كه‌ینه‌وه له‌گه‌ل ده‌سته‌ی مافی مرۆڤیش ئه‌و یاداشته واژوو ده‌كه‌ین بۆ گرنگی دانی زیاتر به مافه‌كانی مرۆڤ له‌سه‌ر ئاستی زانكۆو به‌شه‌كان و خویندنی باڵاو هۆشیاركردنه‌وه‌و چونكه مافی مرۆڤ بۆ هه‌مو كات و چین و توێژه‌كان پێویسته و وه‌تی وه‌ك زانكۆی نولیج ئاماده‌ی هه‌موو هه‌مانگی و هاوكاریه‌كین له‌گه‌ل ده‌سته‌ی مافی مرۆڤ.\nدواتر سه‌رۆكی ده‌سته‌ی مافی مرۆڤ وته‌یه‌كی پیشكه‌ش كردو وتی ئه‌مرۆ له‌كاتێكدا ئه‌و یاده به‌رز راده‌گرین كه ناوچه‌كه‌و هه‌رێمی كوردستان به‌قۆناغیكی سه‌خت و جیاواز تئ ده‌په‌ڕێت و وتی بۆ ئێمه جێگه‌ی شانازیه وه‌ك ده‌سته‌ی مافی مرۆڤ كه ئه‌مرۆ له‌و یاده هاتوین له‌ناوه‌ندێكی ئه‌كادیمی و زانستی له‌گه‌ل قوتابیانی نه‌وه‌ی دوارۆژ ئیو یاده به‌رز راده‌گرین وتی به‌داخه‌وه دوای زیاتر له 70 سال به‌سه‌ر ئه‌و جارنامه‌یه كه جه‌خت له مافه سه‌ره‌تاییه‌كانی مرۆڤ ده‌كاته‌وه به‌لام ده‌بنین كه مافه‌كانی خه‌ڵكی كوردستان پیشیل ده‌كرئ\nئینجا ئاماژه‌ی به گرنگی ئه‌و رۆژه كرد كه ده‌كرئ سودی لئ ببین له‌پێناو داكۆكی كردن له‌مافه‌كانمان و گه‌یاندنی به‌جیهانی ده‌روه‌وه وه لێره‌وه داوا له‌ده‌سته‌ی ئه‌میندارانی زانكۆ ده‌كه‌م كه گرنگی زیاتر به بابه‌تی مافه‌كانی مرۆڤ بده‌ن و به‌تایبه‌ت له خویندنی باڵاو بڵاو كردنه‌وه‌ی رۆشنبییری مافه‌كانی مرۆڤ\nدواتر له‌مه‌راسیمه‌كه هه‌ردوولا یاداشته‌كه‌یان واژوو كرد به‌فه‌رمی یاداشته‌كه‌یان گۆریه‌وه‌و هه‌ر له‌و مه‌راسیمه هه‌ردوولا قه‌لغانی ریزلینیانیان پێشكه‌ش كردو له‌وباره‌وه سه‌رۆكی زانكۆی نۆلیج له‌كاتی پێشكه‌ش كردنی قه‌لغانی زانكۆ به‌سه‌رۆكی ده‌سته وتی ئه‌و قه‌لغانه له‌به‌رامبه‌ر هه‌وڵ و كاره‌كانی سه‌رۆكی ده‌سته بۆ ره‌وشی مافه‌كانی مرۆڤ و كه هه‌میشه داكۆكی كرابوه بۆ پاراستنی مافه‌كانی مرۆڤ.\nهه‌ر له‌مه‌راسیمه‌كه كه ژماره‌یه‌كی به‌رچاو له‌قوتبایان ئاماده بون ( دارا بیلال) به‌ریوه‌به‌ری مافی مرۆف له‌ده‌سته‌ی مافی مرۆڤ بابه‌تێكی پیشكه‌ش كرد سه‌باره‌ت به جارنامه‌ی مافه‌كانی مرۆڤ و بڕگه‌و مادده‌كانی شی كرده‌وه


هاوڵاتیانی سلێمانی: پەدەکە بە فیتی تورکیا دەیەوێت شەڕ هەڵگیرسێنێت – کوردی – RojNews.News\n16/11/2020 - 7:12:04 am\nهاوڵاتیانی شاری سلێمانی سیاسەتی شەڕانگێزانەی پەدەکە بە زیان بۆسەر گەلی کورد و خزمەتکردن بە دەوڵەتی تورک دەبینن، ئاماژەش بە نییەتی پەکەکە بۆ ئاشتیی دەدەن و دەڵێن: ئەوان هیچ کاتێک لەگەڵ شەڕی کورد بە کورددا نین، ئەم سیاسەتەی پەدەکە و هەرلایەنێکی دیکە، کە لەسەر هەمان سیاسەت بێت، بەر نەفرەتی مێژوو دەکەوێت.\nپەدەکە لە دوای جوڵاندنی هێزێکی زۆر بە چەکی قورسەوە بۆ ئەو ناوچانەی کە بە هەرێمی گەریلا دەناسرێن، لە میدیاکانیشەوە ئاگری شەڕ خۆش دەکات و بە سیاسەتی شەڕانگێزانە هەوڵدەدات ڕەوایەتی بە هێرشکردنە سەر گەریلا بدات، ئەمەش هاولاتیانی توڕە و نیگەران کردووە و تا دێت ناڕەزایەتییەکان زیاتر دەبن لەمبارەیەوە هاوڵاتیانی شاری سلێمانی بۆ ڕۆژنیوز دەدوێن.\nشیروان ڕەئوف، یەکێک لە دانیشتوانی شاری سلێمانییە و پێیوایە گەلی کورد زەرەرمەند دەبێت لە شەڕێکی لەو جۆرەدا و دەڵێت: ئەم شەڕە خزمەت بە بەرژەوەندی هیچ لایەنێکی کورد ناکات، بۆیە داواکارم جارێکی دیکە هیچ کوردێک چەک هەڵنەگرێت بەرامبەر کوردێکی دیکە.\nشیروان باسی لەوەش کرد، ئەم سیاسەتەی پەدەکە و هەر حزبێکی تر کە پەیڕەوی بکات تەنها خزمەت بە دووژمنانی گەلەکەمان دەکات، نابێ بە فیتی ئەوان جارێکی تر خوێنی یەکتر بڕێژین، ئێمە لە مێژە ڕێبەری گەلی کورد ئۆجالان و پەکەکە دەناسین کەسیان لەگەڵ شەڕی ناوخۆدا نین، هەر لایەنێکی دیکەش ئەم شەڕە هەڵگیرسێنێت بەر نەفرەتی مێژوو دەکەوێت.\nهەر لەبارەی جوڵاندنی هێز و سیاسەتی شەڕەنگێزانە، دارەوان ڕەحیم، دەڵێت: زەرەرمەندی گەورە لەم شەڕەدا خۆمان دەبین و خزمەتێکی گەورە بە دەوڵەتی تورک دەکات، چونکە تورکیا لە مێژە هەوڵی لە ناوبردنی کورد دەدات، لەم کاتەدا لەبری ئەوەی پارتی کاربکات بۆ پاراستنی سەروەری هەرێم و دەرکردنی سوپای تورکیا، دیسان هێز دەجوڵێنێت بۆ پشتیوانی تورکیا، کە ئەمە کارێکی نەشیاوە و داوا لە سیاسییەکانی پارتی دەکەم بەخۆیاندا بچنەوە و نەبنە هۆی هەڵگیرساندنی شەڕ.\nبە هەمان شیوە یادگار عومەر لەبارەی جوڵاندنی هێز و سیاسەتی شەڕانگێزییانە داوای لە پەدەکە کرد “داواکارم پەشیمان ببنەوە لەم کارە، چونکە خواستی کەسی لەسەر نییە، ئەمە سیاسەتی دووژمنانی گەلەکەمانە کە دەیانەوێت دووبارە دەستی کورد بە خوێنی کورد سوربکەن”.\nهەروەها دەربارەی هەوڵەکانی ڕێبەری گەلی کورد عەبدوڵا ئۆجالان و مام جەلال تاڵەبانی بۆ ئاشتەوایی ناوخۆ و یەکێتی کوردان وتی: ئەم دۆخە لە بۆشایی بەڕێز مام جەلال و بەڕێز ئۆجالان-دا دروست بووە، ئەوان هیچ کاتێک لەگەڵ ئەم سیاسەتە نەبوون و ئەگەر ئێستاش لە مەیدانی سیاسی بان هەرگیزڕێگایان بەم دۆخە نەدەدا.\nتەها مەحمود، هاوڵاتییەکی دیکەیە و لە سەرەتای قسەکانیدا گەڕایەوە بۆ مێژووی پەدەکە و وتی: هەر لە سەرەتاوە ئەمانە حەزیان بە شەڕ و خوێن ڕشتن کردووە، لەکاتی دەستگرتنیان بەسەر شۆڕشدا، جگە لە کوشتن و بڕینی خەڵکی هەژار بەخۆڕایی هیچیان نەکردووە، ئەم خووەیان بە میراس بۆ ماوەتەوە، وەکو زوحاک تینون بە خوێنی خەڵک، ئەم سیاسەت و کارانەی کە ئێستاش دەیکەن لەبەر چاوی کاڵی تورکیایە، ئەوان هەستیارییان هەیە بەرامبەر بە وشەی مرۆڤایەتی و نەتەوایەتی ڕاستەقینە، هیچ حزب و کۆمەڵێکی کوردی نەماوە لێیان نەدەن.


خزمه‌تگوزارییه‌كانی مۆبایل رۆژبه‌رۆژ به‌ره‌و خراپبون ده‌ڕۆن | نیقاش\nخزمه‌تگوزارییه‌كانی مۆبایل رۆژبه‌رۆژ به‌ره‌و خراپبون ده‌ڕۆن\nكێشه‌ی نێوان كۆمپانیاكانی مۆبایلی عێراق (گروپی زێن بۆ په‌یوه‌ندییه‌كان، كۆمپانیای ئاسیا سێڵ، كۆمپانیای كۆڕه‌ك تیلیكۆم) له‌لایه‌ك‌و حكومه‌تی عێراقی له‌لایه‌كی تره‌وه به‌رده‌وامه، زه‌ره‌رمه‌ندی سه‌ره‌كی…\n9.07.2009 | به‌غدا\nهه‌رله‌درێژه‌ی ئه‌و كێشه یاساییانه‌ی له‌نێوان كۆمپانیاكان‌و حكومه‌تدا هه‌یه، ئه‌مه‌ی دواییان به‌هۆی خراپی ئاستی خزمه‌تگوزارییه‌كان، سزای دارایی خسته سه‌ر كۆمپانیاكانی مۆبایل‌و ئه‌مانیش هه‌ڵگرتنی به‌رپرسیارێت ره‌تده‌كه‌نه‌وه.\nكۆمپانیاكان چه‌ندین به‌هانه‌ی جۆراوجۆریان هه‌یه بۆ خراپی ئاستی خزمه‌تگوزارییه‌كان، سه‌ره‌كیترینیان ئه‌و پڕۆسه ئه‌منیانه بوون كه له‌لایه‌ن هێزه‌كانی ئه‌مه‌ریكا‌و عێراقه‌وه له‌ناوچه جیاجیاكانی عَراقدا ئه‌نجامدران‌و بوونه مایه‌ی تێكچوونی تۆڕه‌كانین.\nله‌مباره‌یه‌وه سه‌رۆكی جێبه‌جێكاری كۆمپانیای (زین) له‌عێراق عه‌لی دهونی به‌نیقاشی راگه‌یاند "ئێمه 100% دڵنیای له‌وه هۆكاری خراپی ئاستی خزمه‌تگوزارییه‌كانمان ده‌گه‌ڕێته‌وه بۆ ئه‌و ته‌شویشه‌ی له‌لایه‌ن هێزه‌كانی ئه‌مه‌ریكا‌و عێراقه‌وه خراوه‌ته سه‌ر تۆڕه‌كانمان".\nئاشكراشیكرد "چه‌ند لایه‌نێكی ناوخۆییش له‌چه‌ندین گه‌ڕه‌كدا ئامێری ته‌شویشكردنیان هه‌یه كه ئێستا زۆر به‌ربڵاوه‌و نرخی دانه‌یه‌كیان له 200 دۆلار زیاتر نییه".\nدهۆنی ئاماژه‌ی به‌وه‌شدا كه ئه‌م مامه‌ڵه‌یه‌ی حكومه‌تی عێراق له‌گه‌ڵ كۆمپانیاكه‌یاندا ده‌ریده‌خات كه هێشتا ئه‌م حكومه‌ته ئاماده نییه "پێشوازی له‌وه‌به‌رهێنه‌ری بیانی بكات". دوپاتیشیكرده‌وه كه كۆمپانیاكه‌یان سه‌رجه‌م رێگه‌چاره یاساییه‌كان ده‌گرێته به‌ر له‌پێناو نه‌هێشتنی ئه‌و سزا داراییانه‌ی له‌لایه‌ن خراوه‌ته سه‌ریان.\nجێی ئاماژه پێدانه حكومه‌تی عێراقی له‌مانگی ئایار‌ی رابردوو له‌سه‌ر زاری وته‌بێژی فه‌رمی عه‌لی ده‌باغ سزای دارایی به‌بڕی (18.6) ملیۆنی دولاری به‌سه‌ر گروپی (زین)ی گه‌وره‌ترین كۆمپانیای مۆبایلی عێراقدا سه‌پاند‌و به‌هه‌مان شێوه‌ش سزای ئاسیاسێڵ‌و كۆڕه‌كیشی دا به‌بڕی جیاواز.\nئه‌حمه‌د روبه‌یعی كه خاوه‌نی دوكانێكی فرۆشتنی سیمكارته له‌گه‌ڕه‌كی ئه‌عزه‌میه‌ی به‌غدای پایته‌ختدا، ئاماژه‌ی به‌وه‌دا كه ماوه‌ی چه‌ند مانگێكه ئاستی خزمه‌تگوزارییه‌كانی مۆبایل "به‌ره‌و خراپبون ده‌ڕوات، به‌شێوه‌یه‌ك به‌كارهێنه‌ران ناتوانن به‌ئاسانی په‌یوه‌ندییه‌كانیان ئه‌نجامبده‌ن".\nناوبراو ئاشكراشیكرد كه موشته‌رییه‌كانی گله‌یی ئه‌وه ده‌كه‌ن "روبه‌روی دزینی یه‌كه ده‌بنه‌وه"، به‌وه‌ی ته‌نانه‌ت له‌و په‌یوه‌ندیانه‌شدا كه سه‌ركه‌وتو نه‌بووه، یه‌كه‌یان لێده‌ڕوات.\nیه‌كێ له‌به‌كارهێنه‌رانیش ئاماژه‌ی به‌وه‌دا "كۆمپانیاكان به‌ئه‌نقه‌ست واده‌كه‌ن تاكو ئه‌و سزا داراییه‌ی به‌سه‌ریاندا سه‌پَندراوه له‌ڕێی ئێمه‌ی به‌كارهێنه‌ره‌وه قه‌ره‌بوبكه‌نه‌وه".\nبه‌شێوه‌یه‌كی گشتی به‌رده‌وام بونی خراپی خزمه‌تگوزارییه‌كان له‌به‌غدای پایته‌خت‌و شاره‌كانی تری عێراقدا وای له‌ژماره‌یه‌ك له‌رۆژنامه ناوخۆییه‌كان كردووه داوا له‌حكومه‌ت بكه‌ن سزای سه‌ر ئه‌و كۆمپانیایانه زیاتر بكرێت. له‌مباره‌یه‌وه یه‌كێ له‌نوسه‌رانی رۆنامه‌ی سه‌باحی نیمچه حكومی داوایكردووه سه‌رله‌نوێ به‌سه‌ر گرێبه‌سته‌كانی ئه‌و كۆمپانیایانه بچنه‌وه، چونكه "كۆمپانیاكان هیچ له‌و به‌ندانه‌ی نێو گرێبه‌سته‌كانیان جێبه‌جێنه‌كرد، ئه‌مه جگه له‌به‌ره‌و خراپچونی به‌رده‌وامی ئاستی خزمه‌تگوزارییه‌كانیان".\nله‌لایه‌كی تریشه‌وه هه‌ندێ له‌رۆژنامه‌كانی تر داوا له‌حكومه‌ت ده‌كه‌ن كۆمپانیایه‌كی حكومی وه‌ك كێبڕكێكه‌ری كۆمپانیا ئه‌هلییه‌كان بێنێته ئاراوه، ئه‌مه جگه له‌هه‌ڕه‌شه‌ی هه‌ڵوه‌شاندنه‌وه‌ی گرێبه‌سته‌كان گه‌ر هات‌و خزمه‌تگوزارییه‌كانیان هه‌ر وا خراپ مانه‌وه.\nله‌لایه‌ن خۆیه‌وه به‌رپرسی لیژنه‌ی كار‌و خزمه‌تگوزاریه‌كان له‌په‌رله‌مانی عێراقی عه‌بدوڵڵا ساڵح، خراپی ئاستی خزمه‌تگوزاریه‌كانی گه‌ڕانده‌وه بۆ حكومه‌ت‌و كۆمپانیاكان به‌یه‌كه‌وه. ناوبراو جه‌ختی له‌وه كرده‌وه كه لیژنه‌كه‌یان گفتوگۆی له‌باره‌ی ئاستی خزمه‌تگوزاریه‌كان له‌گه‌ڵ ده‌سته‌ی راگه‌یاندن‌و په‌یوه‌ندییه‌كانی حكومه‌ت‌و به‌ڕێوه‌به‌ری جێبه‌جێكاری كۆمپانیای ئاسیاسێلدا كردووه‌و چونێتی چاره‌سه‌ركردنی كێشه‌كه‌یان باسكردووه.\nساڵح به‌نیقاشی راگه‌یاند "هۆكاری سه‌ره‌كی خراپبوونی خزمه‌تگوزارییه‌كان ده‌گه‌ڕێته‌وه بۆ ئه‌و گرێبه‌سته نایاساییانه‌ی له‌نێوان كۆمپانیاكان‌و حكومه‌تی عێراقیدا ئیمزا كراوه، چونكه پێچه‌وانه‌ی یاسایه‌و ته‌نها مه‌به‌ست لێیان به‌په‌له كۆكردنه‌وه‌ی پاره‌یه له‌سه‌ر حیسابی هاوڵاتیان".\nپه‌رله‌مانتاره‌كه روونیكرده‌وه كه ئیمزاكردنی گرێبه‌سته‌كان‌و رێگه‌دان به‌كاركردنی كۆمپانیاكان‌و سزادانیان له‌ده‌سه‌ڵاتی ده‌سته‌ی راگه‌یاندن‌و په‌یوه‌ندییه‌كاندایه، به‌ڵام "ده‌ستێوه‌ردانی حكومه‌ت له‌كاروباری ئه‌و ده‌سته‌یه بووه مایه‌ی ئیمزاكردنی گرێبه‌ستی نایاسایی".\nله‌باره‌ی بونی ته‌شویشیش له‌سه‌ر تۆڕی كۆمپانیاكان، لایه‌نی ئه‌مه‌ریكی ئاماده‌نه‌بو هیچ رونكردنه‌وه‌یه‌ك بدات. له‌مباره‌یه‌وه راوێژكاری راگه‌یاندنی سوپای ئه‌مه‌ریكا جبریل میقداد به‌نیقاشی راگه‌یاند "ئه‌م تۆمه‌تانه راست نین‌و پێویست به‌وه‌ڵامدانه‌وه‌ی ئێمه ناكات".\nله‌كاتێكیشدا كه گله‌یی‌و توڕه‌بونی هاولاتیان رۆژ به‌رۆژ له‌زیادبوندایه به‌رامبه‌ر به‌و كۆمپانیایانه، به‌كارهێنه‌ران هیچ به‌دیلێكی تریان نییه، به‌تایبه‌ت كه هێڵه‌كانی ئه‌رزیی (نۆرماڵ) له‌شی زۆری ناوچه‌كاندا، له‌سه‌ره‌تای داگیركردنی عێراقه‌وه له‌ساڵی 2003، تێكچووه‌و ئیشناكات.


325 جار بینراوە 21/1/2020 10:57 PM\nدوای ئەوەی تۆمەتبار كرا لەسەر پرسی بانگەشەكردن بۆ فرەژنی، ئەمڕۆ سێ شەممە 21 ی كانوونی دووەمی 2020 لەسەر سكاڵای زیاتر لە 300 ڕێكخراو و چالاكی مەدەنی لە هەرێمی كوردستان، مەلا (مەزهەر خۆراسانی) لەبەردەم دادگا ئامادەبوو.\nمامۆستا مەلا مەزهەر خۆراسانی، لەكۆنفڕانسێكی ڕۆژنامەوانیدا ڕایگەیاند، بەتۆمەتی بانگەشەكردن بۆ فرەژنی لەسەر داوای 300 ڕێكخراو و چالاكی مەدەنی دراومەتە دادگا، ئەمڕۆش لەدادگا ئامادەبووم.\nدەشڵێت: "پرسی فرەژنی باسێكە زیاتر شەرعیە و خوای گەورە ڕێگەی بە موسڵمانان داوە لە ژنێك تا چوار ژن بهێنن، بۆیە وەك مامۆستایەكی ئایینی لەسەر بانگەشە بۆ فرەژنی بەردەوام دەبم"، هۆكاری بەردەوام بوونیشی گەڕاندەوە بۆ زۆربوونی قەیرە كچ لە كۆمەڵگەدا، ئەنجامدانی پڕۆسەی هاوسەرگیریش لەكۆمەڵگادا تەواو خاو بۆتەوە، ئەمەش ئەركی ئەوانە لە ڕێگەی شەرعییەوە بانگەشە بۆ فرە ژنی بكەن.\nمەلا مەزهەر خۆراسانی ئەوەشی خستەڕوو، بڕیارە ۲۷ی كانوونی دووەم دادگا بڕیاری خۆی بدات لەبەر ئەوە جارێكی تر لەبەردەم دادگا ئامادە دەبێت بۆ بڕیاری دادگا و بەرگری لە خۆی دەكات.\nلەبەشێكی تری قسەكانیدا مامۆستا مەزهەر خۆراسانی وتی، "یەكێك لە چالاكانی مەدەنی ژنان، كە داوای یاسایی لەسەر من تۆماركردووە بەبیانووی بانگەشە بۆ فرەژنی، پێشتر لەسەر سكاڵایەكی من بەبڕیاری دادگا بە بڕی 5 ملیۆن دینار سزا دراوە، بەڵام تا ئێستا ئامادەنییە سزاكەی بدات، بۆیە دەڵێم ئەو ڕێكخراوانە، كە بەناوی یاسا قسە دەكەن، بەڵام خۆیان لە سەرووی یاساوەن".